Uribe Kostako zortzi bertsolarik kantatuko dute Bizkaiko Txapelketaren Udazkeneko Fasean - Uribe-kosta - Hiruka.eus\nUribe Kostako zortzi bertsolarik kantatuko dute Bizkaiko Txapelketaren Udazkeneko Fasean\nHiruka.eus 2018-05-28 14:14\nPeru Vidal plentziarrak lortu zuen puntu gehien Ondarroako goizeko kanporaketan. © BIZKAIKO BERTSOZALE ELKARTEA\nJoan den hilaren 26an, zapatua, Udabarriko Fasearen azken saioa jokatu zen Abadiñon, eta horrenbestez, erabakita geratu da zeintzuk izango diren Udazkeneko Faseko kanporaketetan parte hartuko duten 30 bertsolariak. Horietatik, Uribe Kostako zortzi.\nUdazkenean kantatuko duten Uribe Kostako bertsolariak honako hauek dira: Peru Vidal Gurrutxaga (Plentzia), Arrate Illaro Etxebarria (Getxo), Imanol Uria Albizuri (Algorta), Inazio Vidal Gurrutzaga (Plentzia), Itxaso Paia Ruiz (Algorta), Unai Mendiburu Valor (Algorta), Ekaitz Larrazabal Gutierrez ‘Katxo’ (Getxo), eta Paule Loizaga Legarra (Sopela).\nFasea bost kanporaketekaz hasiko da; horietan lehiatuko dira Oihana Bartra Arenas 2014ko finalista eta Udabarriko Fasean puntuazio onena lortutako 29 bertsolariak. Kanporaketa bakoitzeko irabazlea zuzenean igaroko da hiru finalaurrekoetako batera, 2016ko finalistakaz batera; puntuazio onena lortutakoek osatutako dute koadroa. Azkenik, zortzi bertsolari joango dira finalera: finalaurreko bakoitzaren irabazlea eta, gainerakoetatik, puntuaziorik onena lortutako bostak.\nAbadiñon ez zuen jardun Uribe Kostako bertsolari batek ere. Irabazlea Arkaitz Zipitria Mendizabal arrigorriagarra izan zen.\nKultura Getxo Plentzia Sopela


Azken dantzaren azken notak Manex Pagola zendu da (Berrian)\nAitzindari izan da kantugintzan, eta haren kantu anitz herrikoi bihurtu dira. «Beti mugimenduan» zen gizon baten gisan gogoratzen dute lagunek\nNora Arbelbide Lete. Azken dantza hau kantua 1965ean idatzi zuen Manex Pagolak (Landibarre, Nafarroa Beherea, 1941 - Urketa, Lapurdi, 2018). Aljeriako bidea hartu aitzin. Hara bidali zuten bi urtez armadakoek, kooperazioa egitera, irakasle gisa. Ez zuen joateko batere gogorik, ordea. Bazekiela zer uzten zuen, eta, gerla berriki bururatua izanik, han aurkituko zuenaz «beldur» zela, Manex Pagola, Bere kantagintza eta argibide zonbait (1958-2015) liburuan (Elkar) aurki daitekeenez. Bere lehen kantuetako bat izan zen Azken dantza hau. Peio Ospital eta Pantxoa Karrere kantariek egin zioten bereziki ezagun, beste kantu andana baten artean.\nLibertatea eta aberria. Euskal Herria. Gai horiek ere agertzen dira usu haren kantuetan. Txikitatik, etxetik, elizatik bildu bazuen kantuaren maitasuna, franko fite ohartu zen Euskal Herriaren alde egin nahi zuela ere. Badu horri lotu anekdota bat Josu Martinez filmegile eta ikerlariak. Euskarazko lehen filma izan zen Gure Sor Lekua (1956) lanaren bila zebilela —gerora Gure Sor Lekuaren biladokumentalean azaldu duena—, Manex Pagola izan zen film hura euskaraz zela baieztatu zioten lekukoetako bat. Hazparneko zineman ikusi zuen Pagolak, oraino haurra zela. «Errebelazio bat izan zen harentzat. Garai hartako Landibarreko mutiko batek, ingurune erdaldun batean, ikustea zineman euskaraz mintzo zirela, baita behi pare bat ere pantailan». Pagolak berak honela kontatzen du anekdota Martinezen dokumentalean: «Ikusi nuen behi pare bat, eta horrek zazt egin zidan; gure etxeri pentsatu nuen». Gero, euskal museoan zuzendari zela, saiakera bat ere egin zuen filma eta soinua aurkitzeko, baina ez zuen lortu.\nEuskaltzaletasun hori nola sortu zitzaion aipatzen du Bere kantagintza eta argibide zonbait liburuan Pagolak berak, lehen pertsonan. Bada anekdota bat kontatzen duena, aski adierazgarria. 12 urte zituela, Hazparneko kolegioan bi haur hurbildu zitzaizkion. «Tu veux un marron?», galdetu zioten. Pagolak, baietz. Marrongaztaina da euskaraz, eta gaztainak maite Pagolak. Baina laster ulertu zuen frantsesez hitz horrek bigarren zentzua bazuela. Bi haurrek muturrekoa eman baitzioten. Marron hori ere bai baita.


Iruñeko Udala -Gazteluko plaza\nGazteluko plaza Iruñeko erdigune neuralgikoan dago. 14.000 kilometro koadroko lau aldeko poligono inperfektua da, eta bertan jazo dira, eta jazotzen dira oraindik, Iruñeko gertakari garrantzitsuenak: zezenketak, 1844. urtera arte, batailak, torneoak, merkatua, parada militarrak, elkarretaratze politiko eta herritarrak...\nPlazatik abiatzen dira Iruñeko Alde Zaharreko kalexka estuetako asko. Plaza etxeek inguratzen dute -gehienak, XVIII. mendekoak-, non balkoi korrituak, dorretxoak, atikoak eta leihateak aipatzekoak baitira.\nPlazaren erdigunean dago, eta 1943ko ekainaren 28an paratu zuten, 1910eko egurrezko beste kiosko baten ordez, zeina, bestalde, XVIII. mendean Luis Paretek egindako Ongintzaren iturria ordeztu baitzuen. Aipatu iturriaren apaingarri nagusia Mariblancaren estatua zen (egun, Takonera parkean dagoena). Kioskoa berriki zaharberritu dute.\nGazteluko plaza betiko topagunea dugu iruindarrok: bertan gelditzen gara, erosketetara edo kopa batzuk hartzera joateko, edo bertan esertzen gara, irakurtzeko edo jendeari begira egoteko. "Iruindarron egongela" deitzen diote. Bertan terraza eta kafetegi asko daude, horietako batzuk enblematikoak, Iruña Kafea, Casino Principal edo Eslava Casinoa kasu.


Talentu bila – Deusto Alumni Time\nBy admindeusto10 azaroa, 2021Artikuloak\nGiza Baliabideetako Masterra. Joane Barberena Esteban (17. prom.), Maider Barrondo Aretxaga (09. prom.) eta Laura Ruiz Eguino (14. prom.)\nGure ekonomia eta lan merkatua eraldaketa bizian sartuta egon dira XXI. mendeko lehenengo hogei urteetan, baina horiei gehitu behar izan zaie pandemiaren ondorioz izan dituzten aldaketa sakonak.\nTalentua bilatu eta lan merkatuan sartzeko arduratzen direnen leihora hurbildu nahian, Deustuko Unibertsitateko Alumnien arteko hiru emakumeri iritzia emateko eskatu diegu. Hirurak oso esparru desberdinetan ari dira: nazioartean, tokikoan eta sektorekoan. Maider Barrondo Aretxaga, Laura Ruiz Eguino eta Joane Barberena Esteban ditugu.\nEskerrik asko hirurei beren ekarpenengatik!\nKoch Global Business Services: besteak beste, Guardian Industries-en jabea den taldea. Nazioarteko esparrukoa da, munduko 70 herrialdetan dago eta 122.000 pertsona baino gehiagoko langile-taldea du, enpresa-aholkularitza profesional, zientifiko eta teknikoko zerbitzuetan diharduena.\nZer trebetasun ari dira enpresak bilatzen kontratazio berriak egiteko?\nAztoramen eta aldaketa handiko garaia da gaur egungoa, asko ez bezalakoa. Etorkizunean mundu mailako krisi historikoen artean aztertuko diren egoerak bizi izan ditugu. Eta krisi guztietan bezala, gure ikuspegi eta buruko eskemetan aldaketa sakonak dakartza berarekin. Aldaketak denoi eragiten digu, baina enpresetara ekarrita, gaitasun likido iraunkorretara begirako ikuspegia dakar.\nTeknologia bilakaera geldiezina gure lan egiteko eran islatzen da, etengabe, baita enpresak etorkizunera egokitzeko eran ere. Hori dela eta, gero eta garrantzitsuagoa da etengabeko prestakuntza, etengabe ikasten jarraitzea eta gure enplegatuek, helburu gisa, etengabe aldatzeko erraztasuna izatea eta beharrizanetara ia berehala egokitzea.\nHorregatik, malgutasuna, egokitzeko gaitasuna eta etengabe ikasteko gaitasuna dira etorkizuneko enplegatuaren ezaugarriak eta enpresek bilatzen dutena, inoiz baino gehiago. Gaitasun ugari dituztenek izango dute prozesuetan irabazten ateratzeko aukera gehiago. Horretan fokalizatu eta trebatu behar da, hori da indartu beharrekoa.\nZer arlo sendo aurkitzen dituzu Deustuko Unibertsitatetik jasotzen dituzun hautagaietan?\nDeustuko Unibertsitatea beti nabarmendu izan da gaitasun bigunak edo soft-skills delakoak sustatzen dituelako, funtsezkoak bizi garen garaian.\nGure taldean beti preziatu izan gara jarrera bilatu dugulako gure hautaketetan, gaitasuna baino gehiago, eta uste dut hori dela Deustutik datozen hautagaietan aurkitzen duguna hautaketetan.\nEta hobetu beharrekorik?\nUnibertsitateak etengabeko ahalegina egiten dute enpresen inguru hurbilean kokatzeko, baina, zoritxarrez, ahalegin horiek ez dira beti errazak edo ez dute beti emaitza onik. Prestakuntza dual edo praktiken ikuspegiei buruzko ideiak lagungarri dira arlo horretan, baina tamalez, hautagai oso juniorrez eta esperientziarik gabeez hitz egiten dugunean, sarritan enpresen errealitatetik deskonektatuta dauden pertsonak aurkitzen ditugu eta horiei, beste ezer baino lehen “lan egiten irakatsi behar zaie”, eta hori oztopo garrantzizkoa da berehalakotasunaren garai honetan.\nZer balio ematen diozu Deusto Alumnik eskaintzen duen Bitartekaritza Zerbitzuari langileen bilatzaile lanean?\nAspaldian ez dut zuzenean eta aktiboki lan egin langileak bilatzeko lanetan, baina ziur nago gure langile bilatzaile askorentzat, beste garai baten niretzat izan zen bezala, laguntza handia dela gure prozesuetan harremanetarako eta laguntzarako bestelako kanalak ere izatea. Deustuko Unibertsitatea aitzindaria da halako batzuetan.\nZure ustez, zer alderdi hobetu litezke (edo hobetu beharko lirateke)?\nProzesu guztietan bezala, proaktibotasuna beti da ideia ona, ez bakarrik erreaktibotasuna, gertatzen diren egoerak hobetzeko. Unibertsitatea Enpresara gehiago hurbiltzea ona litzateke, burutuko diren prozesuetan egon daitezkeen beharrizanak eta aldaketak aurreikusteko; aurretiazko plangintza laguntza handia izango litzateke halako kasuetan.\nFerruelo & Velasco: Antolaketa eta Pertsonen aholkularitza.\nZer trebetasun ari dira enpresak bilatzen kontratazio berriak egiteko orduan?\nHain lan-mundu aldakorrean balio handia ematen zaio tituludun berriak bizitzea tokatzen zaien inguruarekin sintonian egotea; pertsona malguak, egokitzen dakitenak, aldaketetarako aldez aurretiko joera eta jarrera izatea, baita elkarlanean aritzearekin lotutako gaitasunak izatea ere.\nHoriekin batera, jakin-mina, ideia berriak, freskoak, sortzaileak bilatzea bezalako ezaugarriek aldea markatzen dute antzerako profil akademikoen artean erabaki behar bada.\nEzagutza mailako prestakuntzaz gain (oro har, amaierako ezagutza maila nahiko ona da beste unibertsitate batzuetakoarekin konparatuta), gaitasun batzuk garatzen dira eta hor ikusten da benetako aldea. Gainera, beste balio batzuk lantzen dira, adiskidetasuna, errespetua, tolerantzia bezalakoak, behar-beharrezkoak diziplina edo kultura ugariko lan-taldeak osatzeko orduan.\nTitulazio batzuetan, irakasgaiei esleitutako kredituak asko dira eta gutxi geratzen dira curriculumaren barruko praktika zabalagoetarako eta eduki interesgarriagoetarako. Batzuetan iruditzen zaigu ez dituztela ezagutzen karrerek edo titulazioek zelako lan irteerak eskaintzen dizkieten.\nOro har, balio handia ematen diogu entzuteari, laguntzeko prestasunari, gure beharrizanak ulertzeari, baita ikasleak eta enpresak harremanetan jartzeko sortzen dituen foroak ere.\nHalaber, uste dugu, orientazio tailerrak ere oso baliotsuak direla, lan-merkatuan sartzeko laguntza ematen baitiete.\nAgian, interesgarria izango litzateke ikasleak eta tituludunak taldeka, esperientzia urteen arabera, rolen arabera sailkatzea eta komunikazio bereziak bidaltzea; adibidez, lan aukerak partekatu nahi direnean.\nZer iruditzen zaizu Deustuko Unibertsitateko Enpresen Ataria?\nOro har, oso baliagarria dela uste dugu. Ahalegin handia egiten ari da hobetzeko eta praktikoagoa eta funtzionalagoa izan dadin, bai ikasleentzat eta bai enpresentzat.\nJOANE BARBERENA ESTEBAN\nEDUCSI Iparraldea: Hezkuntza. Jesusen Lagundiko iparraldeko ikastetxeak.\nPertsona kontzienteak, trebeak, errukiorrak eta konprometituak nahi ditugu (Kolvenbach), besteentzako eta besteekiko gizon-emakumeak (Arrupe).\nAlde batetik, lanbidean pertsona trebeak nahi ditugu, haien lanerako beharrezko ezagutzak dituztenak. Bestetik, gaitasun pertsonal jakin batzuk izan behar dituzte. Hezkuntzan ezinbestekoa da gure hezkuntza komunitatea osatzen dutenak ondo komunikatzeko gai izatea, komunitate hori osatzen dugun eragileen arabera erregistroa egokitzeko gai direnak. Gure ikasleen artean sustatzen ahalegintzen garen beste gaitasun bat taldean elkarrekin lan egitea da. Hortaz, hezitzaileok jarduteko modu horren isla izan behar dugu, eguneroko lanean elkarrekin eta elkarlanean aritzearen eredu. Horri gehitu behar zaio enpatizatzeko gaitasuna eta gure ikasleei, familiei eta hezkuntza komunitateari eskaini beharreko arreta pertsonala. Azkenik, beren burua eta errealitatea sakon ezagutzen duten pertsonak nahi ditugu, besteen zerbitzura daudenak eta inguruan gertatzen denarekiko sentikorrak. Azken batean, beren buruaz eta inguruaz arduratzen diren pertsonak behar ditugu, gizartea senide artekoagoa eta bidezkoagoa izateko eraldaketan konprometituak.\nGure hezkuntza komunitateko partaide izateko hautagaitza aurkezten duten DUko tituludunek taldean lan egiteko eta IKTen erabilerarako trebetasunak jaso dituzte unibertsitateko ibilbidean. Bi trebetasunak dira beharrezkoak hezkuntzako zereginean. Gainera, askok Deustuko Unibertsitatea beste ikuspegi batetik ezagutzeko aukera izan dute, unibertsitateko bizitzan fede eta elkartasun ikuspegitik parte hartuz, Jesusen Lagundiaren obren misiora eta espiritualtasunera hurbilduta.\nEz lirateke arlo ahulak berez, baizik eta enpresek, kasu honetan ikastetxeek, gure proiektuetara biltzen direnekin dugun erantzukizuna. Gure identitatea eta jokabidea osatzen duten balioak aurkezteko konpromisoa hartzen dugu eta, horretarako, zabaltasuna behar da, ikasteko jarrera eta geure burua ebaluatzeko jarrera izatea bizitza osoan zehar.\nZer balio ematen diozu Deusto Alumnik eskaintzen duen Bitartekaritza Zerbitzuari langileak bilatzeko lanean?\nBitartekaritza Zerbitzua da gure ikastetxeetarako behar ditugun profil akademikoak eta hizkuntzakoak betetzen dituztenengana heltzeko, pertsona horiengana heltzeko zubi lana egiten duena eta bidea errazten duena; bestela, ez genituzke ezagutuko.\nEnplegu emaileok erantzunkide gara Deustuko Unibertsitatearekin eta Unibertsitatearentzat, baita ikasleekin eta ikasleentzat. Horregatik, uste dugu zerbitzua etengabe mugimenduan mantendu behar dela, enplegu eskaintzen berri eman eta egunean-egunean dauden beharrizanak partekatu behar direla, arlo horien hazkuntza eta etorkizuneko harremanak sustatzeko.\nDUko Enpresen Atariak laguntza handia ematen du eta enplegu eskaintzak oso erraz eta arin sortzeko, baliozkotzeko eta argitaratzeko modua ematen digu. Atari horri esker, gure hezkuntza proiektuarekin bat egiteko interesa dutenengana heldu gaitezke eta bizi dugun errealitatea hobetu, haur hezkuntzatik hasi eta lanbide Heziketara, lehen hezkuntza, bigarrena eta batxilergoa ahaztu gabe.\nAzaleko argazkia: Chase Clark en Unsplash.\nJoane Barberena Estebanek Giza Baliabideetako Unibertsitate Masterra (prom.: 17) eta Psikologiako Gradua (prom.: 16) lortu zituen Deustuko Unibertsitatean. Giza baliabideetako aditu gisa lan egin zuen ZTE Managed Services Southern Europe multinazionalean 2017an. 2018tik pertsonen kudeaketako arduraduna da Jesusen Lagundiko iparraldeko ikastetxeetan, EDUCSI Iparraldean. Gaur egun, Deustuko Unibertsitateak, Comillaseko Unibertsitate Pontifikalak eta Loyola Unibertsitateak EDUCSIrekin eta Ubedako Sagrada Familia unibertsitateko zentroarekin batera eskaintzen duten Ignaziotar pedagogiako baterako Masterra egiten ari da.\nMaider Barrondo Aretxagak Giza Baliabideetako Masterra (prom.: 09) eta Zuzenbide Ekonomikoko lizentziatura (prom.: 01) egin zituen Deustuko Unibertsitatean. 2002tik Koch taldean ari da lanean, hainbat lanpostutan. Lehenengo Guardian Industries Corp. Enpresaren barruko barne salmenten koordinatzailea izan zen Guardian Tudelarako, Giza baliabideetako arduradun izan zen Frantzian, giza baliabideetako teknikari seniorra Guardian Llodion eta giza baliabideetako zuzendaria Europarako Guardian Glass Services & Guardian Automotive Europarako. 2019tik Koch Global Business Services-en egiten du lan, lehenengo HR Solutions-eko Europako zuzendari Guardian Industries-en, eta orain Bikaintasuneko arduradun Koch taldearen Giza Baliabideetako operazioetan EMEAn (Europa, Ekialde Hurbila eta Afrika).\nLaura Ruiz de Eguinok Zuzendarien Garapeneko eta Lidergoko Masterra – MBA (prom.: 14), Giza Baliabideetako Unibertsitate Masterra (prom.: 14) eta Enpresen Administrazio eta Zuzendaritzako Lizentziatura (prom.: 13) bukatu zituen Deustuko Unibertsitatean. 2013tik, Pertsonen Kudeaketako aholkularia da Ferruelo & Velascon.


maiatza | 2009 | ziberfeminismo\nMonthly Archives: maiatza 2009\nmaiatza 18, 2009 by ziberfeminismo\nPALESTINA ‘ta EKIALDE ERTAINEKO EMAKUMEEN BORROKA\nOrain arte, emakumeak guztiz protagonistak izango diren zinemaldirik enuen ezagutzen. Eta gainera gai konkretu bati buruz hausnartzeko, Ekialde Ertaineko gatazkari buruz alegia.\nEz da lehenengo aldia (Saharako kasuarekin berdina gertatu zitzaidan), nere buruak ez duela ondo ulertzen horrelako gatazka armatua, batez ere, antimilitarismoa kontutan edukita eta ikuspegi feminista batetik. Sentsazio arraroa gelditzen zait konfliktu armatuak defendatzen aipatzen edo goraipatzen direnean, ez baititut armak eta gatazka armatuak batere gustuko. Baina Saharako gatazka baita Palestinakoa ezagututa, orduan ixiltzeko esaten diot nere buruari, eta gero ta sakonago ikusita gauza, ulertzera eramaten nau buruak. “Burua” esaten dut, bihotza sartzen baldin badut ez dagoelako ulertzeko beharrik, sentimentua aitzaki izanda, dena balio duela ematen du. Edozein gauza, eta batez ere bizitza, pasionala denean edo,”pasionala” egiten dugunean (hobeto esanda), akabo!\nGaurko Buthina Canaanek zuzendutako eta sortutako “Women in Struggle” dokumentalean emakumeak ziren protagonista aktiboak, euren bizitza okupazioaren kontra egiteari dedikatu eta konfliktoan parte hartu duten emakumeak ziren. Emakumearen irudi aktibo hori asko gustatu zait, eta bestalde agian gehien gustatu zaidana, erligioaren agertze eza. Erligiorik etzegoela euren bizitzan presente, ez da dokumental guztian agertzen.\nGaur hasita, oso oso interesgarria egon dela, maiatzaren 18, 19, 20 eta 22ean “EMAKUMEAK, EKIALDE ERTAINA ETA ERRESIZTENTZIA ZIBILA” FOROA egingo da, non mahai tematikoak egongo diren; eta Palestinako, 48aren aurreko Palestinako, Libanoko eta Irakeko emakumeen errealitateak erakutsiko diren.\nGure webgunean ikus dezakezue: www.biladipalestina.org\nmaiatza 13, 2009 by ziberfeminismo\nMACH-CENTER: sexismorik EZ !!


Emakume bat erail dute Portugaleten!\nAtzo, Portugaleten, gizonezko batek bere ama erail zuen.\nEraso sexisten aurrean, autodefentsa eta erantzun feministak!\nHurbildu biharko deialdietara!!!\nEuskal Herriko Mundu Martxatik egindako irakurketa:\nURTEKO LEHEN ERAILKETA MATXISTA EUSKAL HERRIAN!\nEMAKUME BAT BORTIZKI ERAILA IZAN DA PORTUGALETEN\nBeste erailketa matxista baten berri izan dugu, lehenengoa dugu aurten Euskal Herrian.\n92 urteko emakumea erail berri du gizon batek Portugaleten, 56 urteko bere semeak. Ama-semeak elkarrekin bizi ziren eta urtarrilaren 10ean hilik agertu zen bere etxean.\n2016koa oso urte gogorra izan zen: zazpi emakume hil zituzten Euskal Herrian. Aurten indarkeria matxistaren ondorioz hildako lehen emakumezkoa da Portugaleteko andrea. Instituzioek ez dute abiatu genero indarkeriari lotutako protokolorik, ez baita izan bikotearen baitan emandako erasoa. Portugaleteko Udalak etxe barruko indarkeriatzat hartu du kasua. Honek indarkeriaren aurkako lege, protokolo eta bitarteko publikoetan hutsuneak azaleratzen ditu. Indarkeria matxistak hamaika erpin ditu eta bikotearen esparrua gainditzen du.\nEz da gizon batek ama hiltzen duen lehen aldia. Besteetan bezala Mugimendu Feministatik argi diogu ez dela familia arteko bortizkeria, ez dela gizon zoro edo gaixoa, indarkeria matxista da. Oraingoan ezinbestean zaintza lanen aldagaia kontuan hartu behar dugu. Zeinek eta nola zaintzen dira pertsonak gure jendartean? Argi dago gizarteak heldu behar diola zaintza lanari, familia (emakumeak bereziki) dagoeneko ezin du zaintza karga gehiena hartu, hala ere horrek ez du justifikatzen 92 urteko emakume bat labankadaz erailtzea. Zaintza lanak modu ezkutuan eta prekarioan egiten direnean, ez dira zaintzaileen eskubideak eta zaindutakoen segurtasuna bermatzen.\nEmakumeon aurkako indarkeriak ez du mugarik, bizi garen sistema kapitalista patriarkalaren funtzionamenduaren ezinbesteko tresna delako, eredu honek sortzen dituen pertsonen arteko botere harremanak, meneko harremanak bizirauteko eta mantentzeko erabiltzen duen baliabidea izanik. Horregatik, indarkeria sexistak lehen mailako arazo politiko, sozial, ekonomiko eta kulturala izaten jarraitzen du; ez direlako modu isolatuan eta bakartuan ematen diren erasoak; bizi garen jendartearen antolaketa sexistak ahalbidetzen eta sustatzen duen indarkeriaren erabileraz ari baikara.\nIndarkeriaren aurkako borrokan eta zaintza lanen bidezko banaketan agente sozial, politiko eta instituzional guztien ardura pertsonal eta kolektiboa ezinbestekoa da. Garaia da hitzetatik praktikara pasatzeko.\nEmakumeen Mundu Martxatik gogor salatu nahi dugu Portugaleteko erailketa. Emakumeon aurkako indarkeriaren adierazpen bortitz hau eta urtarrilaren 12an OSTEGUNEAN BURUTUKO DIREN MOBILIZAZIOETAN PARTE HARTZEKO DEIA EGITEN DUGU! Honekin batera autodefentsa feministarako deia egiten dugu, gure bizitzak direlako jokoan daudenak. Feministok erantzuteko prest gaude! Martxan jarraituko dugu, elkarrekin, borrokan denak aske izan arte!!!!\nERASOEN AURREAN DENOK KALERA!\nHAUR, GAZTE, HELDU ZEIN ZAHAR… EKIN AUTODEFENTSA FEMINISTARI!\n2017ko urtarrilaren 11an, Euskal Herrian


barren.eus - Ehun lagun inguru batu ziren Mendaron Joste Egunaren atarikoan\nErabakitzeko eskubidearen defentsan San Mames, Anoeta, Buesa Arena eta Iruñeko zezen plaza betetzera deitu du Gure Esku Dago mugimenduak ekainaren 21erako. Herriz herri banatu eta jositako oihal zatiekin hautetsontzi erraldoiak osatuko dituzte egun horretan, baina aurrez, apirilaren 25ean, Joste Egunak ospatuko dituzte herriz herri, baita Elgoibarren eta Mendaron ere. Egun “koloretsua” izatea nahi dute Gure Esku Dago batzordeetako lagunek, eta parte hartzera deitu diete herritarrei, etiketak alde batera laga eta bidea elkarrekin egiteko garaia dela sinetsita.\nMendaron, datorren zapatuko Joste Egunerako oihalak margotzen eta prestatzen aritu ziren ehun bat lagun inguru, joan den zapatuan, San Jose plazan. Herriko koadrila biren ekimenez, oihalak pertsonalizatzen aritu ziren ume zein nagusi, eta lagunarte giro bikaina sortu zela adierazi dute. (beherago ikus ditzakezue argazkiak)\n• Egun osoko egitaraua Mendaron\nEgun osoko egitaraua antolatu dute Mendaron Joste Egunerako -apirilak 25-. 12:00etan ekingo diote ospakizunari, Bizi-Poza txarangarekin. Gure Esku Dagoren kantua joko du estreinakoz Bizi-Pozak, jairako espresuki, eta ondoren, kantu-kalejira egingo dute, herriko trikitixa taldekoekin eta abesbatzako neskekin. Ondoren, herri bazkaria izango da frontoian, 14:30ean, eta bazkalostean dantzarako ordua izango da. Dantza modernoa ikasten diharduten ikasleak igoko dira oholtzara, eta haren ondoren, 18:00etatik 21:00ak bitartean, erromeria izango da Dantzadi taldearekin.\nAntolatzaileek jakinarazi dutenez, bazkaritarako txartelak salgai daudela, 13 euroan. Coviranen, Txirristakan eta Morroskillon eskura daitezke, egaztena baino lehen. Kamisetak ere jarriko dituzte salgai ekainaren 21erako antolatu duten jaian.\ninformazio osoagoa: BARREN 945. alea - PDF


Agoizko udalak positiboki erantzun die herritarren eskaerei\nLeloa zena egia bihurtu da. Herritarren aktibazioari esker, udalak eta agoiztarrek euskaraz egingo dute aurrerantzean.\nAgoiztarrek jaso dute “Udalak eta Biok Euskaraz” dinamikaren bitartez tramitatutako eskaeraren erantzuna. Dinamika honen bitartez, herritarrak aktibatuz herritarron eta udal administrazioaren arteko harremana euskaraz izatea lortu nahi du Euskal Herrian Euskaraz eragile euskaltzaleak. Agoiztarrek lortu dute aldaketa horiek eragitea.\nTokian toki fase ezberdinetan da dinamika. Agoitzen otsailean ekin zioten eta hil horretan bertan egin zituzten lehenengo eskaerak. Bertan “hemendik aurrera jasoko ditugun paper, ohar, inprimaki, publizitate euskarri, lanpostu deialdi eta abar guztiak euskara hutsean” izan daitezen galdegin zuten. Ondoren, hainbat herritarrek egin zuten bat aldarri horrekin.\nBehin eskaerak eginda, udalaren erantzunaren zain egon dira. Udalak gutun bidez helarazi die eskaera egin zuten herritar orori erantzunaren berri. Herritarren eskaerei jaramon egin eta horiek egia bihurtzeko behar diren neurriak hartzeko konpromisoa agertu du. Aurrerantzean, eskaera egin dutenei zuzendutako paper, ohar, inprimaki, publizitate, euskarri eta abar guztiak euskara hutsean izango dira, Xinple aldizkaria eta kultur agenda izan ezik. Zerrenda bat osatuko dute berau eskatu dutenekin eta udaleko langile ororen eskura jarriko da ebatzitakoa bete dadin.\nHerritarren zein udalaren jarrerarekin pozik agertu dira Agoizko EHE-ko kideak. Bide batez, “Udalak eta biok, euskaraz” dinamikak aurrera jarraitzen duenez, eskaerak egiten jarraitzeko deia luzatu dute.


EUSKADI.-Milioi bat biztanleko 51 hildako izan ziren iaz auto istripuetan EAEn, Bide Segurtasuneko Planaren 2010erako xedea betez\nEuskal Autonomia erkidegoan (EAE) hiriarteko eta herri barruko errepideetan istripuak gertatu eta 24 orduko epean izandako hildakoak 89 izan ziren 2008. urtean, aurrekoan baino 20 gutxiago, hau da, hildakoen kopurua %18 gutxiago. Emaitza horren arabera, EAEn milioi bat biztanleko 30 egunetara hildakoen kopurua 51,2koa izan zenez iaz, Bide Segurtasunerako Plan Estrategikoak 2007-2010 eperako aurreikusitako tasa (54 hildako) bete eta hobetu da.\nGainera, Eusko Jaurlaritzako Herrizaingo Sailetik gaur jakinarazi duenez, 2001. eta 2007. urteen artean zirkulazio istripuetan 30 egunetara izandako hildakoen kopurua %43 jaitsi zen Euskadin, Europar Batasunean %23ko beherakada izan zen bitartean, Europako Energia eta Garraio Batzordearen datuen arabera.\nErtzaintzak eta udaltzaingoek 2008an erregistratutako 89 hildakoak honela banatzen dira lurraldeen arabera: 24 Araban, 27 Bizkaian eta 38 Gipuzkoan. Poliziei dagokienez, Ertzaintzak 76 hildako erregistratu zituen eta udaltzaingoek 13.\nErtzaintzak erregistratutako 76 hildakoen ikerketa estatistikoak ondorioztatzen duenez, hildakoen %84 gizononezkoak izan ziren. Adinen arabera, zirkulazio istripuetan hildakoen %21, 25 urtetik beherakoak ziren, %31, 25 eta 44 urte bitartekoak, %35, 45 eta 64 urte bitartekoak eta gainerako %13, 64 urtetik gorakoak. Pertsona motaren arabera, hildakoen %65 gidariak ziren, %19 bidaiariak eta %16 oinezkoak; hain zuzen ere, 2007ko datuekin alderatuta, lau oinezko gutxiago hil ziren.\nBeherakada azpimarragarriena, EAEko hiru hiriburuetako udaltzaingoek erregistratutako hildakoen kopuruan egon zen, 2007ko datuekin alderatuta, 21etik zazpira murriztu baitzen, hau da, %67ko beherakada.\nEAEn 2001ean milioi bat biztanleko 30 egunetara 111 hildako izan ziren eta, 2007an (Europarekin alderatu daitekeen azken urtea), berriz, 63; beraz, hildakoen kopuruak %43 egin du behera epe horretan, Europar Batasuneko herrialdeetan egondako beherakada (%23) ia bikoiztuz, Europako Energia eta Garraio Batzordearen datuen arabera.\nMilioi bat biztanleko 30 egunetara izandako hilkortasun-tasa Trafiko Administrazioek orokorrean ezbehar-kopuruaren joeraren adierazle nagusitzat erabiltzen duten parametroa da. Tasa hori estatistika-datuen laginetan oinarrituta lortutako zuzentze-indizeekin kalkulatzen da.\nEuropako Batzordeak alderaketa taula bat zabaldu ohi du urrian. Euskadik iaz 51,2ko tasa izan zuenez, Erresuma Batuak eta Suediak (trafiko istripuen kontrako borrokan buru diren herrialdeak) 2007an lortutako emaitzak berdindu ditu.\nEusko Jaurlaritzako Herrizaingo Sailaren ustez, balantze honek azken hamarkadako joera berretsi du eta bide segurtasunean erreferente diren herrialdeen artean kokatzen du Euskadi.\nHerrizaingo Sailaren arabera, emaitza hauek hiru faktore nagusiren ondorio dira. Lehenengoa errepide sare on bat izatea da, etengabe hobetzen dena; bigarrena, gero eta segurtasun ezaugarri hobeak dituzten eta derrigorrezko ikuskaritza teknikoek bermatutako zerbitzu maila eskaintzen duten ibilgailuak izatea da; hirugarren faktorea da erakunde publiko eta pribatuek Euskadiko Bide Segurtasunerako Plan Estrategikoan egiten duten baterako lana.\nIzan ere, Eusko Jaurlaritzako Herrizaingo Saila buru izanda, kultura berria sortu da zirkulazioari dagokionez. Aldaketa horrek hainbat alderditan ohitura onak hartzea ekarri du, hala nola, abiadura mugetan, alkohol kontsumoan edota segurtasun-uhalaren, kaskoaren edo haur-jarlekuen erabilpenean, azaldu du Herrizaingo Sailak.\nAzkenik, hemendik aurrera, aldaketa txikiak egotea aurreikusi du, milioi bat biztanleko 50 hildako dituzten herrialdeetan gertatzen den bezala. Halere, Herrizaingo Sailaren aburuz, lan egiten eta, baita ere, errepideetan, ibilgailuetan eta gidari, bidaiari eta oinezkoen kontzientziazioan hobetzeko moduak aurkitzen jarraitu beharra dago.\n490 aldiz ikusita


Elikadura osasungarria izateko Appak – KZblog\nElikadura osasungarria izateko Appak\nElikadura osasungarria eta orekatua izatea oso garrantzitsua da. Ez da arraroa gu zaindu nahi izatea, bereziki uda hurbiltzen den heinean. Horrexegatik, gaur KZgunean, elikadura osasungarria izateko hainbat aplikaziori buruz hitz egingo dugu.\nEtekin gehiago atera nahi diozu Android gailuari? Eman izena gure “Android Sistema Eragilea” urruneko ikastaroan\nZure dieta pertsonalizatua sortu nahi baduzu, aplikazio hau oso lagungarria izango zaizu. Aplikazio honek nutrizio eta dietetika aditu talde batek sortu du eta Elikagaien Zientziaren Italiako Elkarteak (SISA) babesten du. Aplikazio hau zure ezaugarri edo beharren araberako dieta sortzeko aukera ematen dizu, baita zure elikadura-gustuak eta zure ohiko ariketa fisikoa finkatzeko ere. Lortu nahi duzun pisua ere ezar dezakezu eta dieta gordeko du zure helburua lortu arte. Helburua lortzen duzunean, mantentze-dieta bat jasoko duzu. Hau gutxi balitz, gainera, errezetei buruzko atala duzu eskuragarri.\niOS eta Android-erako erabilgarri.\nAplikazio erraz honek eguneroko elikagaiekin elikadura osasungarria aurkitzen lagunduko dizu. Aplikazioak kontsumitzen dituzun kaloriak zenbatzen ditu, eta zure janarien, ariketen eta pisuaren segimendua egiten du. Barra-kodeen eskanerra ere badu, kontsumitzen dituzun produktuak osasungarriak diren edo ez jakin dezazun. Honez gain, bazkari-egunkari bat egin ahalko duzu, zure astea hobeto planifikatzeko eta kontsumitutako kalorien egutegia ikusteko. Aplikazio honek Google Fit, Fibit edo Samsung Health aplikazioekin sinkroniza daiteke.\nSeguruenik inoiz gertatu zaizula hozkailua irekitzean eta bertan dauden elikagaiak ikustean pentsatu duzula “Zer egiten dut nik orain honekin?”. Aplikazio honek hautatzen dituzun elikagaien errezeta-zerrenda bat eskaintzen dizu, nahi duzun janaria presta dezazun. Aplikazio honen gauzarik onena, errezeta osasungarriak eta originalak eskaintzen dituela da. Gainera, aplikazioak kontuan hartzen ditu elikadura-alergiak eta pertsona beganoak ere.\nAplikazio hau lankidetzan oinarritzen da, erabiltzaileek igotzen baitituzte errezetak. Erantsitako errezetetan argazkiak, oharrak edo etiketak jar daitezke. Bilatzaile bat erabil dezakezu, testu librea edo nahi dituzun kategoriak bilatzeko; besteak beste, begana, glutenik gabea edo laktosarik gabea. Honezgain, beste erabiltzaileak jarraitzeko aukera ematen dizu, haien errezeta guztiak ikus dezazun.\nEman izena gure “Android Sistema Eragilea” urruneko ikastaroan\nNork KZgunea| 2020-05-12T09:33:39+02:00\t2020/05/12|Informatika eta Teknologi berriak|Iruzkinik gabe


122/2019 EBAZPENA, abenduaren 17koa, Jaurlaritzaren Idazkaritzako eta Legebiltzarrarekiko Harremanetarako zuzendariarena, zeinaren bidez xedatzen baita argitara ematea Ordiziako Udalarekin sinatutako lankidetza-hitzarmena, HEA 13 Floreaga eremuan babes publikoko etxebizitza sustatzeko. - Eusko Jaurlaritza - Euskadi.eus\n122/2019 EBAZPENA, abenduaren 17koa, Jaurlaritzaren Idazkaritzako eta Legebiltzarrarekiko Harremanetarako zuzendariarena, zeinaren bidez xedatzen baita argitara ematea Ordiziako Udalarekin sinatutako lankidetza-hitzarmena, HEA 13 Floreaga eremuan babes publikoko etxebizitza sustatzeko.\nArtikulu bakarra Euskal Herriko Agintaritzaren Aldizkarian argitaratzea Ordiziako Udalarekin sinatutako lankidetza-hitzarmena, HEA 13 Floreaga eremuan babes publikoko etxebizitza sustatzeko. Eranskinean dago testua, eranskinean dago testua.\nERANSKINA, JAURLARITZAREN IDAZKARITZAKO ETA LEGEBILTZARRAREKIKO HARREMANETARAKO ZUZENDARIAREN ABENDUAREN 17KO 122/2019 EBAZPENARENA\nLankidetza Hitzarmena Euskal Autonomia erkidegoko Administrazio orokorra, Ingurumen, Lurralde Plangintza eta Etxebizitza saila, eta Ordiziako udalaren artekoa babes publikoko etxebizitzen sustapena Ordiziako udal-mugartean, hea 13 Floreaga eremuan.\nEta bestetik, Adur Ezenarro Agirre jauna, Ordiziako alkate-udalburua.\nLehena, Eusko Jaurlaritzako Ingurumen, Lurralde Plangintza eta Etxebizitzako sailburu gisa eta Euskadiko Autonomia Erkidegoko Administrazio Orokorraren ordezkari-lanetan, Jaurlaritzaren Kontseiluak 2019ko apirilaren 16an egindako bilkuran hartutako erabakiaren bidez egintza honetarako baimendua.\nEta bigarrena, Ordiziako alkate-udalburu gisa, Udalaren ordezkari-lanetan, Udalbatzak 2019ko urriaren 10ean izandako bilkuran hartutako erabakiaren indarrez egintza honetarako baimendua.\nLehenegoa. Euskadiren Autonomia Estatutuaren 10.31 artikuluak honako hau zehazten du: Euskal Autonomia Erkidegoak eskumen esklusiboa du lurraldearen eta itsasertzaren antolamenduaren, hirigintzaren eta etxebizitzaren arloetan.\nBigarrena. Etxebizitzari buruzko ekainaren 18ko 3/2015 Legearen 2 artikuluan adierazten dira Euskadiko etxebizitza-politikaren printzipio gidariak, besteak beste, ondorengoak:\nEtxebizitza duin, egoki eta irisgarria izateko eskubidea bermatzeko, lankidetzan eta koordinatuta aritzea botere publiko guztiak, Estatuko Administrazio orokorraren mendeko organoak eta euskal sektore publikoa barne, zeina osatzen baitute Autonomia Erkidegoko Administrazio orokorrak, foru-aldundiek, toki-erakundeek eta haien mendeko titulartasun publikoko erakunde guztiek.\nLurralde-kohesioa egotea sustapen- eta birgaikuntza-neurrien aurreikuspen eta aplikazioaren banaketa orekatuan eta, aldi berean, etxebizitzen eta zuzkidura-bizitokien eskaintza zabal eta behar bestekoa lortzea.\nHerritarrek etxebizitzei eta zuzkidura- bizitokiei buruzko politika publikoak formulatzeko prozesuan benetan parte hartzea eta lankidetzan jardutea, bai eta bizitegiak sustatu, eraiki, kontserbatu, birgaitu, berroneratu eta berritzen edo horien administrazio edo kudeaketako zereginetan aritzen diren izaera sozialeko eta irabazi-asmorik gabeko entitateek ere.\nEtxebizitza babestu eta zuzkidura- bizitoki berrien eraikuntzako esku-hartze guztiak nahiz etxebizitza horien birgaitze- edo eraberritze-jarduketak bizigarritasun-, funtzionaltasun- eta segurtasun-baldintzak hobetzera bideratzea, arreta berezia jarrita irisgarritasunean, baliabide naturalen erabilera eraginkorrean eta gizarte-, finantza- eta ingurumen- jasangarritasunean, diseinu unibertsalaren printzipioei jarraiki.\nEraikinak, etxebizitzak eta haien ingurune urbanizatua gizarte- erantzukizunez erabil daitezen bultzatzea, duten funtzio soziala errespetatu eta betetzeko.\nHori bermatu ahal izateko, lurzoruaren kontrol publiko arduratsu eta eraginkorra lortu behar da, eta kontrol hori lurzoru publikoa eskuratu eta kudeatzeko ekintza irmoarekin osatu beharko da. Horregatik, botere publikoek kasu honetan, Eusko Jaurlaritzako Ingurumen, Lurralde Plangintza eta Etxebizitzako Sailak eta Ordiziako Udalak elkarrekin esku hartu behar dute are gehiago, horretara behartuta daude, babes ofizialeko beharrezko etxebizitzak egitea ahalbidetzen duten baldintzak sortzearren eta beharrezkoa den lurzoru-ondare publikoa osatzearren, betiere espekulazioa eragozteari begira.\nHirugarrena. 1994ko ekainaren 23an Ordiziako udalak eta orduko Eusko Jaurlaritzaren Hirigintza, Etxebizitza eta Ingurumen Sailak Lankidetza Hitzarmena sinatu zuten babes etxebizitzen promozioa sustatzeko, ADU 13 eremuan, San Juanen, eta 6.1 Poligonoko 6 Majori sektorean:\nBabes ofizialeko 32 etxebizitza 6.1 Poligonoko 6 Majori sektorean.\nBabes ofizialeko 27 etxebizitza ADU 13 eremuan. San Juanen.\nMajoriko, 6. sektoreko C blokeko 32 etxebizitza ofizialak eraiki ziren baita dagokien urbanizazioa ere, orduko Hirigintza, Etxebizitza eta Ingurumen Sailaren aginduan.\nOrduko Hirigintza, Etxebizitza eta Ingurumen Sailak bere gain hartu zuen 13.1 eta 13.2 jardun-unitatetako eraikuntzak egitea San Juaneko ADU 13 eremuan; baita, hauei zegokien urbanizazio obrak egitea ere. Honela babes ofizialeko 27 etxebizitza egiteko aukera bermatzen zen.\n1994ko azaroaren 14an hitzartutako permuta gauzatu zen: Ordiziako udalak Euskal Autonomia Erkidearen Administrazio Orokorrari ADU 13 eremuko. San Juanen, 2.600 m2-ko lursaila eman zion 27 etxebizitza eraikitzeko. Emateke geratu ziren lokalak Euskal Autonomia Erkidearen Administrazio Orokorra eta Ordiziako udalaren adostutako zenbatekoaren ordainetan. Euskal Autonomia Erkidegoko Administrazio Orokorrak Zenbatekoaren diferentzia bertan ordaindu zuen.\n27 etxebizitzen Urbanizazioaren exekuzioak goi tentsioko linea batean desbiderapena egin beharra zekarren poligonotik kanpo.\nOrdiziako udalak egin zuen argiteria linea horren desbiderapena, 2010 eta 2011 urteetan zehar.\n2012ko maiatzaren 22an Euskal Autonomia Erkideak ordaindu zion Ordiziako udalari aipatutako jardunari dagokion kopurua.\nAipatu diren jardun horiek burutu eta gero, 27ko babes ofizialeko etxebizitzen sustapenari ekin behar zaio. Hala ere egokitzat jotzen da hausnarketa egitea etxebizitza-programa eta erregimena egungo udalerriaren beharrei modu aproposean egokitzeko.\nLaugarrena. Diputatuen Kontseiluak, 2000ko irailaren 12ko batzarraldian hurrengo erabakia hartu zuen: Ordiziako Hiri Antolaketako Arauen Testu Bateginaren Berrikuspena onartzea.\nAipatutako Arau Subsidiarioekin batera izapidetzen den memorian jasotakoaren arabera 13 HEA- FLOREAGA eremuak aldez aurretik zegoen hilerri ondoko garapena jasotzen du. Eremu honek 9.560 m2 azalera du eta 87ko Arau Subsidiarioen A.D.U. 13-arekin bat dator.\nPlaneamenduan egungo eraikuntza eta izapidetzen ari diren ekimen publikoko eraikuntza eta urbanizazio proiektuak sendotzea proposatzen da. Horietarako eraikuntza eta erabilera baldintzak ezartzen dira.\nIldo honetatik, eremuaren antolaketa irizpide eta helburuen artean, hurrengoa jasotzen da: eraikuntzen arteko espazio hutsak betetzea aurreikusten da, egungoen antzeko hiru «bloke» exekutatuz lehen indarrean zegoen plangintzaren zehaztapenei jarraiki.\n13 HEA- Floreaga eremuak hurrengo Kalifikazio Globala du:A.20/13 Zona (Eraikuntza Irekiko Egoitza Zona).\nArau Subsidiarioetan eremu honetarako 3.452 m2 (t) probetxamendu berria aurreikusten da, 20.13.1 partzelan dagoena.\nPartzela bi erregistro partzelez osatzen da: U.A.U 13.1 eta U.A.U. 13.2. Oraintsu egin den neurketa baten arabera 691.34 m2ko eta 1.5324,86 m2ko azalera dute hurrenez hurren.\nBi partzela hauen frentea Floreaga kaleko hegoaldera duda. Partzelak angelu zuzenekoak dira eta mugakideak dira.\n20.13.1 lurzatian planeamendua garatzeko eta exekutatzeko sistema exekuzio zuzenekoa da. U.A.U 13.1 partzelan derrigorrezko lagapen bat aurreikusten da.\nGipuzkoako Foru Aldundiak 2004ko maiatzaren 11n behin-betiko onartu zuen Ordiziako hiri antolamenduko arauen 3.aldaketa puntuala. San Juan 22 HEA eta Floreaga 13 HEAri dagokiona. Bertan jasotzen dira Floreaga dagozkion zehaztapenak. 13 HEAri\nBi administrazioek bideragarri ikusten dute eremu honetan gehienez ere babes publikoko 36 etxebizitzen sustapena.\nBion interesak, konpromisoak eta ekarpenak egoki bideratzeko, bi hitzarmen-kideek lankidetza-hitzarmen hau izenpetu dute honako klausula hauen arabera:\nLehenengoa. Lankidetza Hitzarmen honen xedea babes publikoko etxebizitzen promozio bat sustatzea da, Ordizia udalerriko Floreaga 13 HEAn.\nEra berean, bi administrazio publikoek adostu dute indargabe uztea 1994ko ekainaren 23an sinatutako Hitzarmena, hitzarmen honetan ageri denari kontrajartzen zaionean.\nBigarrena. Ordiziako Udalak eta Ingurumen, Lurralde Plangintza eta Etxebizitza Sailak adostu dute Floreaga 13 HEAko a.20.13.1 partzelan babes publikoko etxebizitzen sustapenera bideratzea. Etxebizitza horiek Eusko Jaurlaritzaren Ingurumen, Lurralde Plangintza eta Etxebizitza sailak egingo ditu.\nBabes publikoko etxebizitzen sustapenak hiru eraikin aurreikusten ditu. Horietan 36 etxebizitza egingo dira. Etxebizitza horietatik 12 alokatzeko etxebizitza sozialak izango dira eta 24 etxebizitza babes ofizialeko etxebizitzak izango dira, alokatzeko baita.\nHirugarrena. Eusko Jaurlaritzaren Ingurumen, Lurralde Plangintza eta Etxebizitza Sailak hurrengo konpromisoak hartzen ditu:\nHiri-antolamendurako Plan Berezi bat idazteko, bere onarpenerako nahitaezkoak diren dokumentu guztiak barne. Bertan jasoko dira Hitzarmen honen gai den a.20.13.1 lursailaren eraiki ahal izango diren etxebizitzen gehieneko zenbakia eta hirigintza-eraikigarritasuna (erabilera eta solairuen arabera).\nAgirian egungo Planeamenduaren baldintza urbanistikoak ere jasoko dira, hori guztia eragiten dion aldaketa puntualaren arabera.\nHitzarmen honetan aurreikusitako babes publikoko etxebizitzak eta horiei lotutako urbanizazioa burutzeko beharrezkoak diren agiri teknikoak idazteko.\nFloreaga 13 HEAko a.20.13.1 partzelan babes publikoko etxebizitzen eraikitze- lanen eta urbanizazio- lanen kontratazio eta exekuzio osoa egiteko.\nEusko Jaurlaritzaren Ingurumen, Lurralde Plangintza eta Etxebizitza Sailak zin egiten du etxebizitzekin lotutako eraikuntza- eta urbanizazio-lanak 4 urteko epean amaituko dituela, lankidetza hitzarmen hau formalizatzen denetik hasita. Hala ere, dagozkion arrazoiak medio, hitzarmenaren sinatzaileek aho batez adostu ahalko dute hura luzatzea, beti ere Hitzarmenaren indarraldia gainditu gabe.\nOrdiziako Udalari emateko aurreikusten den eraikinean sortuko diren merkatal lokalen 241.15 metro karratuak. Horien balioa 1994ko ekainaren 23ko datuen arabera, 14.468.933 pezetakoa da.\nHondakinak hondakinen kudeaketa arautzen duten printzipioen arabera kudeatzeko, hau da, horiek baloratzeari emango diola lehentasuna (ezabatzeari bainoago).\nNeurri egokiak hartuko ditu obraren ondorioz sor daitekeen eragina murrizteko, eta, edonola ere, obraren ondorioak jasan ditzaketen udal- titulartasuneko ondasunak beren hasierako egoeran utziko dituela bermatzeko.\nKlausula honetako jardueren ondorioz sortutako gastuak Eusko Jaurlaritzaren Ingurumen, Lurralde Plangintza eta Etxebizitza Sailak ordainduko ditu.\nLaugarrena. Ordiziako Udalak hurrengo konpromisoak hartu ditu:\nHiri-antolamendurako Plan Berezia sei hilabeteko epearen barruan izapidetzea eta onartzea, etxebizitza arloan eskumena duen organoak aurkeztu duenetik hasita\nHitzarmen honen ondorio diren obrak burutzeko beharrezkoak diren udal lizentziak lau hilabeteko epearen barruan izapidetzea, etxebizitza arloan eskumena duen organoak aurkeztu duenetik hasita.\nBabes ofizialeko etxebizitzak eraikitzeko beharrezkoak diren jardunei Eraikuntza, Instalazio eta Obrei buruzko Zerga aplikatzerakoan Eraikuntza, Instalazio eta Obrei buruzko zerga arautzen duen udal ordenantzan (Eranskinean) babes ofizialeko etxebizitza eraikuntzari aplikagarri zaion % 3ko karga mota aplikatzea.\nHalaber, dagokion zerga kuotari % 95eko hobaria aplikatzea, aipatutako zerga arautzen duen Ordenantza Fiskalaren 8. Artikuluan jasotzen dena. Hobaria interes berezi edo udal erabilerarako interesgarritzat jotzen diren eraikin, instalazio eta obrei ematen zaie, beti ere izendapen hori arrazoitzeko behar adina ezaugarri sozial, kultural, historiko-artistiko eta enplegu-sustapenekoak baleude.\nSalbuetsi egingo du Euskadiko Autonomia Erkidegoa Euskal Herriko Lurzoruari eta Hirigintzari buruzko ekainaren 30eko 2/2006 Legearen 207. artikuluan arautuak datozen hirigintza-lizentziengatik dagozkion tasak ordaindu beharretik (horien artean daude lokalak irekitzeagatiko lizentzia, garajeak, erregaiak biltegiratzea, galdara-aretoak, informazioaren tratamendu eta komunikazio zerbitzuak eta abar), betiere Hitzarmen honen helburu airen babes publikoko etxebizitzak sustatzeko beharrezko direnak.\nEz dio Eusko Jaurlaritzaren Ingurumen, Lurralde Plangintza eta Etxebizitza Sailari, administrazio publikoa den aldetik, inolako finantza-bermerik jartzeko eskatuko, ezargarri den araudian eska daitezkeen fidantza edo bermeak osatzeko, batez ere obrak egitearen ondorioz eragina jasan dezaketen udal- agintaritzaren titulartasuneko ondasun higiezin edo higigarriak ordezkatzearekin edo hondakinak kudeatzearekin lotuta.\nOrdiziako Udalak hartuko ditu bere gain klausula honetan hartutako konpromisoetatik etorritako gastuak.\nBostgarrena: Eusko Jaurlaritzako Ingurumen, Lurralde Plangintza eta Etxebizitza Sailak konpromisoa hartu du hitzarmen honen gai den etxebizitzen sustapenean interesa duen udalerri bakarra Ordizia dela deklaratzeko. Udalerri horretako herritarrak izango dira lehentasunezko hartzaileak.\nHala ere Ordiziako Udalak Programa horretan barne hartutako etxebizitza zehatzen hautaketa-prozedura horretatik salbu egotea proposa dezake, eta Eusko Jaurlaritzako Ingurumen, Lurralde Plangintza eta Etxebizitza Sailak konpromisoa hartzen du horien esleipen berezitua egiteko, baldin eta udal jarduera urbanistikoen eraginpean dauden pertsonen faboretan egiten bada.\nEsleitu ez dela-eta, etxebizitzaren bat soberan geratzen bada, Ingurumen, Lurralde Plangintza eta Etxebizitza Sailak zehaztuko du zer udalerri eta/edo pertsona dauden horretan interesatuta, hartarako emandako Aginduaren bidez.\nSeigarrena. Bi Herri Administrazioek beharrezkotzat hartzen dute Hitzarmenaren Jarraipen Batzordea eratzea. Batzordearen eginkizunak honako hauek izango dira: ezarritako aurreikuspenak eta konpromisoak gauzaraztea, horiek zorrotz betetzeko neurriak proposatzea, zuzkidura-bizitoki hauen sustapena egitean sor daitezkeen gatazkak eta/edo interferentziak konpontzea, eta, oro har, etorkizunean sor daitezkeen gorabehera guztiei erantzutea.\nZazpigarrena. Hitzarmen honek izaera administratiboa du, eta, beraz, berau interpretatu, aplikatu eta betearaztearekin edo beronen ondorioekin lotuta sor daitezkeen alderdi guztiak ezagutzea administrazioarekiko auzien jurisdikzioari dagokio, aurreko klausulan aurreikusitako bidea amaitu denean.\nZortzigarrena. Lankidetza-hitzarmen honen indarraldia lau urtekoa izango da, berau sinatzen denetik aurrera. Aurreko atalean aipatutako epea amaitu aurretiko edozein unetan, hitzarmenaren sinatzaileek espresuki adostu ahalko dute hura luzatzea, beste lau urteko aldi baterako gehienez, edo hura azkentzea.\nBederetzigarrena. Hitzarmen hau edozein unetan berrikusi ahal izango da alderdietako batek hala eskatuta eta, hala badagokio, aldatu egingo da sinatzaileen aho batezko erabakiaren bidez, hitzarmenari dagokion gehigarria sinatuz.\nHala eta guztiz, Eusko Jaurlaritzaren Ingurumen, Lurralde Plangintza eta Etxebizitza Sailak hitzarmen honetan aurreikusitako sustapenean atzera egin ahalko du, aurreko paragrafoan aurreikusitako kalte-ordaina ordaindu behar izanik gabe, baldin eta, sortzen diren arrazoien ondorioz (adibidez, hirugarren pertsonek eskuraketaren xede diren ondasunak okupatzearen ondorioz), horiek gauzatzea bidera ezina bada.\nOrdizia Udaleko Alkate udalburua,


About: dbpedia-eu:Francisco_Villota Goto Sponge NotDistinct Permalink\nFrancisco Villota Baquiola (Madril, 1873ko azaroaren 18a - 1950eko urtarrilaren 7a) 1900eko Udako Olinpiadetan parte hartu eta Jose Amezolarekin batera urrezko domina irabazi zuen pilotaria izan zen. Espainiar lehenengo kirolaria izan zen domina bat irabazten. Partida bakarra jokatu zuten Etchegaray eta Maurice Durquettyren aurka. Bere nortasuna ezezaguna izan da orain dela gutxi arte. 2008. urtean Fernando Arrechea Rivas ikertzaileak argitaratu du Villotaren izena Francisco zela eta mende hasierako Madrilgo pilota-zale ezaguna izan zela.


erlijio 2.0 bloga: Pazkoko ekitaldiak Elizbarrutiko gazteentzat\nEskuragarri dagoz Gazteen Elizbarrutiko Idazkaritzaren web orrialdean, 2013ko Pazkoa ospatu eta bizitzeko proposamen desbardinak (14 urtetik gorako gazteentzat).\nHainbat proposamen aurkezten ditu Idazkaritzak Pazkoa bizitzeko. Lehenengo eta behin, sarbide aldiko (14-16 urteko neska-mutilentzat) Pazkoa antolatu dabe Oruen (pasiotarren etxea) Eguen Santu goizetik Pazko Egunera arte (martxoak 28-31). Bertan, dinamiken, barneratzerako uneen eta egun horreetako berariazko ospakizunen bidez, hastapenak eskaintzen jakez gazteei Aste Santu eta Pazkoaren inguruko oinarrizko gaietan.\n“Auzolan pazkoa” be prestatu dabe 14-16 urteko gazteentzat: lau egunetako konbibentzia, Bakioko etxe baten mantenuan lan egiteko eta adiskidetasunezko giroaz gozatzeko, Jesusen bizitzako azken egunak gogora ekarriz eta bere berbizkundearen poztasuna barriro biziz. Honako hau, martxoaren 27tik 31ra egingo da, hau da, eguazten arratsaldetik domeka goizera arte.\nHirugarrenik, sarbideko Pazko ibiltaria eskaintzen da Meatza inguruan 14 eta 16 urteko neska-mutikoentzat eta inguru horretako taldeek antolatuta eta talde horreetakoak ez diranei be zuzenduta. Goizetan ibili egingo dira eta arratsaldetan dinamikak eta barneratzerako uneak eukiko dabez, neskato-mutikoak egun bakotxean ospatzen dana ezagutu eta bizi daien.\nKonpromisorako Pazkoa 16 eta 19 urte bitarteko neska-mutilentzat da eta eguaztenetik –martxoak 27- domekara –martxoak 31- egingo da. Lekua zehaztu barik dago eta partaideen arabera erabagiko da. Goizez boluntario lanetan jardungo dabe bazterketazko errealidaderen batean (jantoki soziala, umeei lagun egin, nagusiei lagun egin…) eta arratsaldez egunez egun bizi daben esperientziaren irakurketa sinisteduna egingo dabe, Aste Santuaren berariazko espiritualtasunetik eta ospakizunetatik.\nHoneek dira, Gazteen Elizbarrutiko Idazkaritzaren web orrialdean aurkitu daitekezan proposamenetako batzuk.\nIdazlea: Emilio Mañas Ruiz Noiz 12:03


Demium Startups negozio-inkubagailuak egoitza ireki du Euskadin — TUlankide MONDRAGON\nDemium Startups negozio-inkubagailuak egoitza ireki du Euskadin\nDemium Startups-ek, estatu-mailan startupak sortzen aitzindari den inkubagailuak, egoitza bat ireki du Euskadin, tokiko ekintzaileei negozio digital sendoak sortzen laguntzeko asmoz. Horretarako, Mondragon Team Academyren lankidetza izan du.\nMondragon Unibertsitateko Enpresa Zientzietako Fakultateko Mondragon Team Academy, ekintzailetza-unitate horrek Lidergo Ekintzailea eta Berrikuntzako gradua (LEINN) eskaintzen du —haren bereizgarria hezkuntza-berrikuntza disruptiboaren metodologia da— eta, gaur egun, 1.000 ekintzaile-taldetik gora ditu, nazioarteko sareko zortzi laborategietan: Bilbo, Irun, Oñati, Madril, Bartzelona, Valentzia, Querétaro (Mexiko) eta Shanghai (Txina).\nDemium Startup inkubagailuak inkubazio-prozesu bat jarriko du martxan, talentu ekintzailea bilatzeko, ALLSTARTUP Euskadi izeneko 48 orduko jardunaldi trinkoetan. Bilboko Berrikuntza Faktorian egingo dirra, apirilaren 20an, 21ean eta 22an.\nInkubazio-aldian, parte-hartzaileak elkarrekin biziko dira beren abiatze-proposamena aurrera eramateko. Ekintzaile-talde onenek Demium Startups-en Inkubazio Programan hartuko dute parte. Programa horrek sei hilabete iraungo du, eta, han, behar duten laguntza guztia jasoko dute negozioa martxan jartzeko.\nDemium Startups startupen inkubagailuen sareak talentu onena identifikatu, konektatu eta garatzen du, elkarrekin gizartea eraldatuko duten enpresa arrakastatsuak sortzeko eta ekintzailetza-kontzientzia sorrarazteko. Beste herrialde batzuetan arrakasta izan duten ereduetan oinarritutako ideiak identifikatzen ditu, bai eta mundu-mailako merkatu-joerak ere. Hala, enpresa berritzaile, eskalagarri eta inbertigarriak eraikitzen ditu.\nEspainiako hiru hiri nagusietan (Valentzia, Madril eta Bartzelona) negozio berritzaileak garatzen diharduten hiru egoitza ditu. Startup digitalei laguntzeaz gain, bi espezializazio-arlo ditu: batetik, bideo-jokoen sektorea (Demium Games), eta, bestetik, errealitate birtuala eta errealitate areagotua (Oarsis).\nHautaketa-prozesu honetan, negozio-, marketin- eta teknologia-profilak dituzten ekintzaile onenak bilatzen dira. Parte-hartzaileek 48 ordutan bildutako jardunaldi trinkoetan egingo dute lan, ALLSTARTUP Euskadi izenekoetan. Jardunaldiok Bilboko Berrikuntza Faktorian egingo dira, apirilaren 20an, 21ean eta 22an. Egun horietan, ekintzaileak elkarrekin biziko dira, proposatutako proiektu pilotu bat gauzatuko dute, eta dinamizazio-jarduerak, kontaktuak egiteko jarduerak eta lantegiak egingo dituzte.\nEkitaldi horretarako parte-hartzaileak hautatzeko prozesua hasia da dagoeneko. Izen-emate guztiak webgune honen bidez kudeatuko dira, beranduenez apirilaren 16ra arte: http://new.demiumstartups.com/es/allstartup-bilbao/\nAllStartup Euskadiko ekintzaile-talde onenek Demium Startups-en Inkubazio Programan hartuko dute parte. Programa hori apirilaren 23an hasiko da, eta sei hilabete iraungo du. Mondragon Team Academy lankidetzan ari da programa horretan, eta Bilboko Berrikuntza Faktorian egingo da. Ekintzaile berriek behar duten laguntza guztia izango dute proiektuak aurrera egin dezan: lekua, trebakuntzak, mentoretzak, metodologia, ekosistema, inbertsioa eta kontaktuak, besteak beste. Horrez gain, administrazio-, lege-, komunikazio-, kontabilitate-, marketin- eta diseinu-kontuetan lagunduko zaie hautatuei. Programa amaitu ondoren, Demium-en sortutako startupek finantzaketari buruzko trebakuntza osoa, laguntza trinkoa eta Demium-en inbertitzaile-sarearekiko kontaktuak izango dituzte, enpresa sortu ondoren behar den inbertsioa lortzeko.


Txinako kalitate handiko portzelanazko kableen amaierako fabrikatzaileak eta hornitzaileak - Huayi\nPortzelanaz estalitako kablearen amaiera 110kV-ko produktuen zati garrantzitsu bat da. 110 kV-ko eta XLPE-ko kable isolatuen amaierako barietate nagusiak hauek dira: Kanpoko amaiera, GIS amaiera (guztiz itxitako etxetresna konbinatuetan instalatuta) eta transformadorearen amaiera (transformadore-olio deposituetan instalatuta). Aurrefabrikatutako kautxuzko estresaren kono amaiera eta aurrefabrikatutako tarteko juntura Txinan erabiltzen diren tentsio handiko kable gurutzatuen osagarri mota nagusiak dira. Gure 110kV serieko produktuek IEC60840 eta GB/T11017.3 baldintzak betetzen dituzte, produktuak eremu elektrikoaren analisirako software berezia hartzen du diseinua optimizatzeko, eta kalitate handiko materialez eta ekoizpen teknologia aurreratuez eginak daude, eremu elektriko uniformea, errendimendu egonkorra bermatzen du. eta funtzionamendu fidagarria.\n1.Produktua Portzelanaz estalitako kablearen amaieraren sarrera\nPortzelanaz estalitako kablearen amaiera 64/110kV (240mm2~1600mm2) XLPE Potentzia-kablearen osagarriak IEC60840 eta GB/T11017.3 eskakizunekin bat datoz. Produktuen diseinuak kontzeptu aurreratuak xurgatzen ditu etxean eta atzerrian, produktuak eremu elektrikoaren analisirako software berezia hartzen du diseinua optimizatzeko, eta kalitate handiko materialez eta ekoizpen teknologia aurreratuez eginak daude, eremu elektriko uniformea, errendimendu egonkorra eta funtzionamendu fidagarria bermatzen ditu. Portzelanaz estalitako kablearen amaierako portzelanazko mahukak Indar handiko Portzelana Elektrikoa hartzen du, Indar Mekaniko handikoa, Egonkortasun ona eta Eguraldi Erresistentzia, Ihesak eta Korrosioarekiko Erresistentzia ona duena. Bereziki egokia da gatz-laino gogorra eta ingurune natural txarra duten kostaldeko eremuetarako. Portzelanazko mahukak euri estalpe handi eta txikiaren egitura hartzen du, creepage distantziaren diseinu arrazoizkoa, Kutsaduraren aurkako Flashover propietate ona, garbitzeko eta mantentzeko erraza.\nPortzelanaz estalitako kablearen amaierak urte asko daramatza gure produktu sinagarri gisa funtzionatzen. HUYI-k kable osagarrien eta bero uzkur daitezkeen produktuen markaren arabera, zientziaren eta teknologiaren etengabeko ikerketa eta garapenaren bidez, nazioko eta nazioarteko maila aurreratuenera iritsi da, etxean eta atzerrian ospe handia du, produktuak ondo saltzen dira herrialde osoan. eta mundua. Gure konpainiak fabrika gune independente bat du 27000 metro koadroko eraikuntza-azalera duena, 14300 metro koadro baino gehiagoko lur eremua. Produktuak probatzeko ekipamendua osatuta dago, nano elektroi azeleragailuarekin, injekzio-moldeatzeko makina, kautxu-moldatzeko makina eta beste ekoizpen eta fabrikazio ekipamenduekin. Gainera, presio handiko baheketa proba-zentroa du, produktuak ikuskatzeko eta probatzeko beharrak guztiz betetzen ditu.\nGure produktuak, portzelanazko kableen amaiera barne, ISO9001: 2015 kalitatea kudeatzeko sistema gainditu dute, ISO14001 ingurumena kudeatzeko sistema eta OHSAS18001 laneko osasuna eta segurtasuna kudeatzeko sistema eta ekoizpenaren segurtasunaren estandarizazio ziurtagiri nazionala, "6S" ekoizpenaren kudeaketa sistema osoa ezartzea, produktuak zero gauzatzea. akatsa, bezeroei kalitate egonkorra, errendimendu fidagarria eta balio erantsi handiko kalitate handiko produktuak eskaintzera bideratuta.\n2.Portzelanaz estalitako kablearen amaieraren produktuaren parametroa (zehaztapena).\nGure portzelanaz estalitako kablearen amaieraren parametro hauek kualifikatuak eta bikainak dira. Beraz, lasai egon zaitezke erosketa, parametroen eskakizun zehatzak badituzu, jarri harremanetan gure agenteekin, zure eskaera jaso bezain laster lagunduko dizugu.\n3.Product Ezaugarri eta Portzelana Sheathed Kable Amaieraren Aplikazioa\n1.Multiple zigilatzeko diseinu-egitura, zigilatzeko errendimendu onarekin, uholdeak, olio-isuriak eta bestelako fenomeno posibleak saihestu instalazioan edo funtzionamenduan;\n2.Estresaren kono aurrefabrikatua kalitate handiko inportatutako silikonazko kautxuzko material likidoz egina dago, errendimendu elektriko bikainarekin;\n3.Aurrefabrikatutako estres-kono guztiak fabrikan % 100ean probatu dira fabrikako estandarren arabera.\n4.Portzelanaz estalitako kablearen amaieraren produktuaren xehetasunak\nPortzelanaz estalitako kablearen amaieraren xehetasunak\n5.Portzelanaz estalitako kablearen amaieraren produktuaren kualifikazioa\nGaur egun, 110 ~ 345 kV-ko tentsio-mailarako gurutzatutako kable-terminalen mota nagusia gomazko estres-kono terminala da (terminal aurrefabrikatua), eta tentsio-maila altuagorako gurutzatutako kable-terminalak siliziozko olioz impregnatutako film kondentsadorearen terminala dira (kondentsadorea). kono terminala). Beste terminal mota batzuk, 110 kV-ko tentsio-klasean lehenago erabilitako wrap mota adibidez, gutxitan erabiltzen dira. Portzelanaz estalitako kablearen amaierak erresistentzia mekaniko handiko, isolamendu-errendimendu ona eta kutsadura-erresistentzia handia ditu.\n6. Portzelanaz estalitako kablearen amaiera entregatu, bidaltzea eta zerbitzatzea\nHot Tags: Portzelanaz estalitako kable amaiera, Txina, Merkea, Kalitatea, Solana, Fabrikatzaileak, Hornitzaileak, Fabrika, Aurrekontua, Stock dago


BIKOTEK - Bikotek Telecomunicaciones\n99% INZIDENTZIAK 24 ORDUTIK BEHERAKO EPEAN KONPONTZEN DITUGU\nBikotek Telecomunikazioetan 24 x 7 x 365 (urteko egun guztietan, salbuespenik gabe) monitorizazio eta asistentzia teknikoko sistema propioak ditugu. Arazoei konponbide azkarra bilatzeaz gain, gure tekniko taldearekin harremana beti zuzena eta gardena da.\nBikotek Telekomunikaziotan nabarmenak gara operatzaile arruntak iristen ez diren tokietara konexioa eramateko gai garelako: sarrera zaileko tokiak, baserri zonaldeak (fibra optikoa iritsi ez diren bideak), etab. Gainera wifi sareak enpresa edo merkataritza gune handietan ezartzen ditugu, egoitza askotako konexioak (VPN), konfigurazio bereziak dituzten zentralitak…\nBeti saiatzen gara gure bezeroak dituen beharrak asetzen eta soluzio pertsonalizatuak eskaintzen, eta hauek ekar ditzaketen arazo edo ezbeharretaz ahaztea guk egiten bait dugu lan hori.\nSARE KORPORATIBOETAN ADITUAK GARA\nGure bezeroen komunikazioen ziurtasun eta konfidentzialtasuna bermatzen dugu, edonon. VPN sareei esker munduko edozein partetik zure bulegoaren informazioa eskura izan dezakezu hantze bertan egongo bazina bezela. Langileak konexio ziurraren bitarten egin dezakete lan erabiltzaile martzurretatik babesturik.\nAukera desberdin ugari eskaintzen ditugu enpres baten sarea martxan jartzeko momentuan, instalaziotik hasita (bulegoaren kableatzea), rack-en instalazioa, sare eta fibra kableatzeak, VoIP zentralitak, puntutik punturako loturak, etab.\nZuntz optikoan (FTTH), radioloturak, wifi konexio masiboa, egoitzen arteko konekxioak (VPI edo radiolotura bidez), sare konfigurazio aurreratuak QoS, VLAN, WAN desberdinen balanzeoak , konexio erredundanteak (failover), firewall aurreratu etab-eta adituak gara.\nZURE ENPRESAREN BEHARRETARA EGOKITZEN GARA\nLantoki txiki batetik egoitza ugari dituen enpresetara, Bikotek soluzio egokia dauka internet, telefonia finko nahiz mugikorra eskaintzeko orduan. Urrutiko sarrera errazten dugu (distantzian) telelana posible modu seguru eta erosoan egiteko.\nEraman ezazu zure telefono zenbaki finkoa munduko edozein tokitara eta deitu zure bezeroak bulegoan egongo bazina bezela, sartu zure intranetean eta gozatu zure bulego birtuala edonondik.\ninterneta eta konektibitateak eskaintzen ditugu ospakizunetan hauen emankizunerako\nBikotek Teleckomunikaziotan kalitatezko interneta ospakizun handietan eskaintzeko gaitasuna daukagu, partehartzeile guztiek kalitatezko konexioa izatea bermatzen dugu.\nOspakizun edo jaialdi guztietan egiten dugu lan, maila txikienetan eta proiekzio internazionala duten ospakizunetan hantxe dago Bikotek: Donostiako Jazzaldian, Durangoko Azonak, Donostiako Behobian…


Ereserkiak — Eibar.ORG | Eibarko peoria\nHemen zaude: Hasiera / Blogak / Bidean . . . / Ereserkiak\nMikel Lizarralde 2008/03/12 16:07\nPasa den asteburuan Eskoziak Ingalaterra menderatu zuen Murrayfield-en eta aurtengo 6 Nazioen txapelketako Calcuta kopa irabazi zuen. Youtuben salseatzen nebilen ea zerbait aurkitzen nuen, eta 1990. urteko bideo bat aurkitu dut.\nFlower of Scotland, azken urteetako Eskoziako ereserki erdi ofiziala edo. Bannockburn-eko gudua oroitzen du abestiak.\nRugbyak duen gauza politenetako bat horixe da, haserako ereserkiak nola abesten dituzten ikustea. Emozionantea dela ezin da ukatu.\nBeste ereserki eder bat Irlandako Rugby elkartearena da, Ireland's Call.\nEz da Irlandako errepublikaren ereserkia, hori The Soldier's song dugu eta ondorengo bideo honetan dagoen hiru ereserkietan bigarrena da. Bideo hau historikoa da, izan ere, lehen aldia zen kirol atzerritar bat Croke Park-en jolasten zela. Gainera betiko etsaiaren aurka, Ingalaterra. Bada esaera bat dioena Irlandarentzat Frantziari irabaztea plazer bat dela, baina Ingalaterrari irabaztea obligazioa. Irlandarren aurpegiak ikustea besterik ez dago hortaz jabetzeko. Haseran ikusten dena ingelesen God Save the Queen da.\nEta ondorengoa Galeskoa\nBukatzeko, ezin dut atzean utzi kirol munduan dagoen leku politenetako bat ez aipatzea, Anfield Road, eta bertan Liverpool FC-ko zaleek, eta bereziki The Kop-eko hintxek, abesten duten You'll never walk alone.\nOilo ipurdi azala jartzeko modukoa!


URRESTILLAN ADOSATUA - 1435\nUrrestillan adosatua salgai.\n1 solairuan: sukaldea terrazara irteerarekin, sala eder bat balkoiarekin eta bainu bat\n2 solairuan: Hiru gela eta bi bainu.\n3 solairuan: Gela haundi bat eta trastelekua.\n54 m2ko garajea dauka ate automatikoarekin. Guztiz amueblatuta geratzen da.\nEnergia balorazioa : E\nAzalera : 168.00\nHigiezin mota :\nPrezioa 275000 €\nHerria : Urrestilla\nGelak : 4\nKomunak : 3\nInmobiliaria Izarraitz, Higiezinen Jabetzako Agenteen Elkargo Ofizialeko kide da.\n"www.izarraitz.com" izeneko web-aren eta bertan agertzen diren elementu guztien jabetza intelektualaren eskubideak IZARRAITZ HIGIEZINEN AHOLKULARITZA. ek dauzka. IZARRAITZ HIGIEZINEN AHOLKULARITZA ek bere buruari aitortzen dio, edozein unean eta aurretiaz ohartarazi gabe, web-ean dagoen informazioa edo haren konfigurazio zein itxuraren aldaketak eta eguneraketak egiteko ahalmena.\nIZARRAITZ HIGIEZINEN AHOLKULARITZA. ek ez du bermatzen, alde batetik, akatsik ez dela izango web-era sartzerakoan ezta honen edukian ere, eta, beste aldetik, eduki hori behar bezala eguneratuta egongo denik.\nDena den, beharrezkoak diren neurriak hartuko ditu akats horiek saihesteko eta, horrela behar izanez gero, ahalik eta azkarren konpondu edo eguneratzeko.\nBai web-erako sarrera, bai bertan dagoen informazioaren erabilera, erabiltzailearen ardurakoak izango dira. Aipatutako sartzeak edo yonrmazio erabilerak sor dezakeen ondorio edo kaltearen inguruan, IZARRAITZ HIGIEZINEN AHOLKULARITZA. ek ez du inolako erantzukizunik izango, bere eskumenen erabilera zehatzetan jarraitu behar dituen legezko xedapenak ezartzearen ondorioak diren egintza guztietan izan ezik.\nIZARRAITZ HIGIEZINEN AHOLKULARITZA. ek ez du bere gain hartzen web-ean aipatzen diren hirugarrenekin egindako estekaduren konexio edo edukietatik sor daitekeen inolako erantzukizunik. Web honek duen informazioa baimenik gabe erabiltzeak eta baita ere IZARRAITZ HIGIEZINEN AHOLKULARITZA. ren jabego intelektual eta industrialaren eskubideetan sorturiko kalte eta galerek, dagozkion egintzak erabiltzeko bidea emango diote eta, horrela badagokio, horren ondorioz diren erantzukizunetara.\nIZARRAITZ HIGIEZINEN AHOLKULARITZA. ek web honetako erabiltzaileek emandako datuen lehenago adierazitako zereginetarako bakarrik erabili ahal izango dituela. Datu pertsonalak babesteari buruzko abenduaren 13ko 15/1999 Lege Organikoa aintzat hartuta, jakinarazten dizugu inprimakietan edo posta elektronikoz bidaltzen dizkiguzun datuak IZARRAITZ HIGIEZINEN AHOLKULARITZA. ek beste erakunde bateri emateko edo beste zerbaitetarako erabili nahi izanez gero, lehenago erabiltzaileari jakinarazi beharko dio eta haren berariazko baimena beharko du erabiltzeko.


Azalpena Itsasoko uraren elektrolisiaren klorazio sistemak itsasoko ur naturala aprobetxatzen du sodio hipoklorito disoluzioa ekoizteko 2000ppm kontzentrazioarekin itsasoko uraren elektrolisiaren bidez, eta horrek ekipoan materia organikoa haztea modu eraginkorrean ekidin dezake. Sodio hipokloritoaren disoluzioa zuzenean itsasoko uretara dosifikatzen da neurgailuaren bidez, itsasoko uraren mikroorganismoen, itsaskien eta bestelako biologikoen hazkundea modu eraginkorrean kontrolatzeko. eta asko erabiltzen da kostaldeko industrian. Hau ...\nAzalpena Hartu elikagaien gatza eta iturriko ura lehengai gisa zelula elektrolitikoaren bidez% 0,6-0,8 (6-8g / l) kontzentrazio baxuko sodio hipoklorito disoluzioa bertan prestatzeko. Arrisku handiko kloro likidoa eta kloro dioxidoaren desinfekzio sistemak ordezkatzen ditu, eta oso erabilia da ur landare handi eta ertainetan. Sistemaren segurtasuna eta nagusitasuna gero eta bezero gehiagok aitortzen dituzte. Ekipamenduak edateko ura orduko milioi bat tona baino gutxiago tratatu dezake. Prozesu honek ...\nUra Iragazteko Sistema Profesionala, Ro Gatzgabetze Prozesua, Ro Putzuen Ura arazteko iragazkia, Sodio Hipoklorito Sistemaren Diseinua, Ro Ur iragazkiaren ordezko piezak, Itsasoko ura edateko uraren makinara,


Plentzia :: Eudel\nHasiera » Tokiko Direktorioa» Udalerriari buruzko informazioa» Bizkaia» Plentzia\nIzen ofiziala: Plentzia\nAzalera: 11,1 Km²\nGoñi portal. Nueva calle, 2\nTeléfono: 946 775 541\nFax: 946 774 022\nPlentziako itsasadarra elementu nagusi eta hondartza erakargarri turistiko dituela, herri atsegin eta abegitsua itsasoari begira dagoen badia eder batean kokatuta dago, Gorlizekin batera eta Bilbotik 25 bat kilometrora.\n1299. urtean sortu zuten Plentzia eta ondare edo legatu historikoa gaur egunera arte gordetzen jakin du herriak. Xarma handiko Erdi Aroko alde zaharrak, esate baterako, arrantzale giroko herri-arkitektura eta estilo dotore eta kultua duten eraikin eta jauregitxoak ezin hobeago tartekatzen ditu. Atsegina da zinez karrika estuetan ibiltzea, izan ere, benetako altxorrak topatuko ditugu horietan: Andre Maria Madalenako elizak adibidez, XVI. mendeko dorre ikusgarria du eta antzinako udaletxeak, harlanduz eginiko eraikin bikainak ostera, Butroiko Plazentia Museoa hartzen du egun. Bertan, kostaldeko herri honen historiako zenbait elementu azaltzen dituzte.\nAntzina, Plentziak hirigunea babesteko harresia zuen inguruan, beste hainbat herrik bezala, eta, egun, harresi horren aztarna bakarra dago zutik, Santiago Arkua, hain zuzen. Halaber, Dorre Barria, Butroe sendiaren dorretxea, ere nabarmentzeko moduko eraikina dugu, batez ere, aurreko horman duen harrizko armarriagatik.\nAlde zahar historikoan barrena ibili ondoren, txalupez apaindutako itsasadarraren alboko pasealekutik hondartzaraino joango gara. Hareatza ederrak ur lasaiak ditu eta jende asko hartzen du, batez ere uda sasoian. Gainera, badiak ezaugarri bereziak ditu uretako zenbait kirol praktikatzeko, piraguismoa, urpekaritza eta windsurfa, besteak beste. Hondartza inguratzen duen itsas-pasealekutik, Gorliz alboko herrira joan gaitezke oinez.\nBestalde, Plentziak jai-egutegi zabala eskaintzen du festazaleentzat. Aitzitik, San Antolinen omenezkoak dira herriko garrantzitsuenak; irailaren hasieran antolatzen dituzte eta egitarau oparoa izaten dute, gustu eta publiko ororentzako ekitaldiekin.\n1299. urtean sortu zen Plentzia. Gaur egun erdi aroko hainbat elementu ikusi daitezke bertan.\nPlentziako datu estatistikoak


Biografia - DJ Makala\nDJ Makala edo Makala ezizen horren atzean Mikel Unzurrunzaga Schmitz zarauztarra dugu. Hainbat hamarkada daramatza musikaren munduan murgilduta eta ibilbide luze horretan, disko jartzaile, irratiko esatari, musikari, ekoizle, erremixak egiten eta promotore gisa lanean dabil.\nNovophonic, Metak, Lovemonk eta Elkar bezalako diskoetxeetan argitaratu ditu diskoak eta biniloak. Era berean, bere abestiak eta erremixak agertu dira nazioarteko zigilu batzuetan, hala nola, UrbanWorld (Danimarka), Agogo Records (Alemania), Movimientos (Erresuma Batua), Freshly Squeezed (Erresuma Batua), Songlines (Erresuma Batua), Wagram (Frantzia), Nuevos Medios (Espainia),…\nMakala-ren “Unexpected Tapas (Happy Sound)” diskoa finalista izan zen “Munduko Musiken Disko Onena" nominazioan, 2012ko Espainiako MIN Musika Independentearen Sarietan. Bere "Cartoon Tune" abestia, disko honetan agertzen dena, ia milioi bat erreprodukzio ditu Spotify bezalako plataforman eta era berean kantu hau Elektro-Swing-Jazz estiloko nazioarteko bilduma anitzetan plazaratu da.\nUrte hauetan zehar, Ojos De Brujo, Fundación Tony Manero, WARA, La Mambanegra, Papawa, Rabbit Rumba, DJ Farrapo, Shantisan & Micheline Cardoso, Sagarroi, Elkano Browning Cream eta abarreko artista zein talde ezberdinei erremixak egin dizkio.\n90eko hamarkadaren erdialdeatik honera, DJ eta musikari gisa, New York, Londres, Paris, Berlin, Amsterdam, Brusela, Viena, Bratislava, Kopenhage, Oporto, Madril, … hiriko areto zein klub ezberdinetan jo izan du. Era berean, Europear jaialdi ospetsu batzuetan ere aritu da: Sónar (Bartzelona), Glastonbury (Erresuma Batua), Wilderness (Erresuma Batua) Couvre Feu (Frantzia), Dranouter (Belgika), Popkomm (Alemania), Supernatural (Holanda), WOMEX (Finlandia), Jazzaldia (Donostia),…\nUrte luze hauetan, bere DJ saio eklektikoetan musika aniztasun eta jakiduri nabarigarria aurkituko duzu, ezatebaterako Afro, Funk, Soul, Disco, Ska, Hip Hop, Latin, Dub, Cumbia, Samba, House, Jazz,.., eta antzeko estiloak. Munduko bazter askotako soinu eta erritmoak, klasikoa bezain modernoa, laburrean musika alaia eta dantzagarria.\n2005etik, Boom Shaka Laka asteroko irratsaioa zuzentzen du Gaztea irratian, Euskal Irrati Publikoan (EITB). Euskadi Irratiko "Aperitifa" eta “Faktoria" saioetan kolaboratu du, eta duela gutxi, Radio Euskadiko “La Terraza del Mar" irratsaioan, Joseba Martin esatariarekin batera.\n2008az geroztik, Global Funk ekitaldiak antolatzen ditu aldiro-aldiro euskal hiri eta herrietan zehar, nazioarteko eta hemengo DJ ezberdin gonbidatuz eta oholtza partekatuz, besteak beste Nickodemus, Quantic, Alice Russell, Captain Planet, Daniel Haaksman, Tahira, Rainer Trüby, DJ Floro, Jesús Bombín, Txarly Brown,...\n2010az geroztik, Donostiako Nazioarteko Jazzaldian, Nauticool agertokian aritzen diren DJen arduradun artistiko gisa lan egiten du.\n2014an Orrua Diskak, diskoetxea sortu zuen. Orain arte bere proiektu paraleloen eta beste kolaboratzaile batzuen erreferentziak argitaratuz, hala nola Makala, Makala Jazz Funk Band, Grupo Maré Baixa, Makala & Jimmy Bidaurreta, DJ Makala, Arima Soul,…\n2018 urtetik honera, beste kolaboratzaile batzuekin batera Zarauzko Adarretatik Musika Jaialdia antolatzen du. Zehazki, doako udako musika jaialdi bat musika emanaldi zainduak eta kalitatezkoak eskeintzen duena. Besteak beste euskal musikaren panoramako artistak eta taldeak programatzen dituzte (Amaia Zubiria, Ruper Ordorika, Gari, Anari, Joseba Irazoki, ...) eta era berean estatuko eta nazioarteko musika proposamenak, hala nola Antonio Lizana Trio, Irregular Roots, The Souljazz Orchestra, Kumbia Boruka, Soçiedade Recreativa, DJ Maga Bo, DJ Sr. Lobezno, … batzuk aipatzearren.\n2019an, Euskal tradizioa eta musika elektronikoa nahasten duen Topa-K izeneko proiektuarekin, “Basque Music”-ren ordezkari izateko hautatu zituzten, zuzenean jotzeko Tampere (Finlandia) hirian WOMEX azoka eta jaialdi ospetsuaren 25º edizioan.\n2020an, bere ohiko instrumentua den baxu elektrikoa berreskuratu eta Arima Soul proiektu berria sortzen du Lidia Insausti abeslariarekin batera, beranduago Paul San Martin teklatu jotzailea eta Hilario Rodeiro bateria jotzailea gehitu zirelarik. Soul, Funk eta Jazz-Groove laukote organikoa zehazki eta urte horretako udan zehar euskaraz abestutako kantu orijinalez osoturiko EP bat grabatzen dute Fredi Pelaezen Pottoko estudioetan.


topic_facet:"Automatizazioa eta robotika industriala (Heziketa Zikloa). Goi maila" topic_facet:"Linea Automatizatuen Eroapena eta Mantentze Lanak (Modulua)" topic_facet:"Sistema Hidraulikoaren eta Pneumatikoaren Muntaia eta Mantentze Lanak (Modulua)" topic_facet:"Lan giroko harremanak (Zeharkako Ikasgaia)"\nProposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Linea Automatizatuen Eroapena eta Mantentze Lanak (Modulua) Proposatutako gaia: Sistema Hidraulikoaren eta Pneumatikoaren Muntaia eta Mantentze Lanak (Modulua) Proposatutako gaia: Lan giroko harremanak (Zeharkako Ikasgaia)\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) Lan giroko harremanak (Zeharkako Ikasgaia) 1 Lanbide Heziketa Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Filosofiako Gradu Amaierako Lanen Sariak | Joxe Azurmendi Katedra\nFilosofiako Gradu Amaierako Lanen Sariak\nby Admin | maiatza 21, 2021 | Sin categoría | 0 comments\nJOXE AZURMENDI KATEDRAk 2021an aurkeztutako bi GRAL sarituko ditu.\nHirugarren edizio honetako sari bakoitza 500 euro gordinekoa izango da.\n2019ko Uztailaren 7an Euskal Herriko Unibertsitateak eta Gipuzkoako Foru Aldundiak “Pentsamendu Garaikiderako Joxe Azurmendi katedra proiektua” (JAK) sortzeko, garatzeko eta mantentzeko hitzarmena sinatu zuten.\nHonen helburu nagusia Joxe Azurmendiren eta baita 1956ko Belaunaldiko kideen obra eta pentsamendua ikertu, ustiatu eta transmititzea ahalbidetuko duten ekintzak sustatzea da, bai eta horietan oinarrituz euskal pentsamendua eta euskal gizarteak behar duen masa kritikoa garatzen joatea ahalbidetuko duten ekintzak sustatzea ere.\nJAK-k bultzatu nahi dituen ikerketa lerroak hauek dira: 1. 1956ko Belaunaldiaren pentsamendua; 2. Nazioarteko eragina euskal pentsamenduan; 3. Euskal pentsamenduaren transmisioa; 4. Hizkuntzaren eta kulturaren teoriak; 5. Naziogintza eta estatugintza; 6. Bizikidetza eta gogoeta etikoa; 7. Pentsamendu soziala eta kooperatibismoa; 8. Gizaberea eta gizakiaren ikuspegi berriak.\nJAK-ren jardueretako bat honakoa da: “euskaraz idatzitako Filosofiako Gradu Amaierako Lan (GRAL) onenen artean sariak ematea”. Honenbestez, eta 2021eko hirugarren edizioari begira, hauek dira deialdiaren oinarrien xehetasunak:\n2021eko otsaileko, ekaineko edo iraileko deialdietan aurkezten diren GRAL-en artean 500 euro gordineko bi sari emango dira. Sariak abenduan jakinaraziko dira (eman gabe utzi daitezke).\nSarituko diren GRAL-ek ezinbestean jorratu behar dute, zuzenean edo zeharka, JAK-ren egitasmoan agertzen diren ikerketa lerroetako bat euskaraz.\nSariak emateko batzorde ebaluatzailea honela osatuko da: JAK-ko Batzorde Eragileko kide bat, beraren Batzorde Kolaboratzaileko kide bat eta Filosofiako GRAL-en Batzordeko kide bat.\nSariak emateko puntuazioan baremo hauek hartuko dira kontuan: % 40 GRALean lortutako nota, % 40 aipatutako ikerketa lerroekiko egokitasuna, % 10 Joxe Azurmendiren lanari aipamena eta % 10 euskararen kalitatea.\nInformazio gehiago: i.zabaleta-gorrotxategi@ehu.eus\nKatedrak hiru diru laguntza emango ditu Filosofia, Zientzia eta Balioak Masterra egiteko\nKatedrak 2022an aurkeztutako bi GRAL sarituko ditu\nFilosofia, Zientzia eta Balioak masterra egiteko diru laguntzak\nIrakurketa taldea: Azken egunak Gandiagarekin


About: Omango bandera\nOmango bandera 1970eko abenduaren 17an erabakitakoa da. Kolore zuri, gorri eta berdeko hiru lerro horizontalez osatzen da ezkerraldean zutabe gorri bat duelarik eta goialdean Omango armarria. Kolore zuriak bakea eta oparotasuna adierazten ditu; berdeak fertilitatea eta mendi berdeak; gorriak atzerritarren aurkako borrokak.\nOmango bandera 1970eko abenduaren 17an erabakitakoa da. Kolore zuri, gorri eta berdeko hiru lerro horizontalez osatzen da ezkerraldean zutabe gorri bat duelarik eta goialdean Omango armarria. Kolore zuriak bakea eta oparotasuna adierazten ditu; berdeak fertilitatea eta mendi berdeak; gorriak atzerritarren aurkako borrokak. (eu)\nOmango bandera (eu)


Bidebarrixetan — Eibar.ORG | Eibarko peoria\nHemen zaude: Hasiera / Blogak / Amatiño / Bidebarrixetan\nAmatiño 2013/09/17 23:55\nGaur bezalako egunen batean jaio nintzen, Bidebarrixetan, Muñoaneko etxebarruan. Orduandik 68 urte joan dira, doi-doi, ia-ia konturatu barik. Gero eta bizkorrago gainera, batez ere azken mende honetako egunak eta gauak, maldan behera, hegaztadaren letxe gero!\nBart lan-bilera izan genuen, Madrilen, Repsol Taldeko hainbat komunikazio-arduradunek, eta amaieran, ezustean, demaseko oparia egin zidaten. Sekulako zirrarak jota, zeharo txunditu ninduten. Bistan da zaharra maite dutena.\nNorberak gustuko duen arloan lan egin ahal izatea da zoririk handienetakoa. Eta maitatua sentitzeak, berriz, ez du ordezkorik.\nBesteak beste, Tarragonatik Nàstic-en elastikoa ekarri ere ekarri zuten, naizen honentzat nabarmen aproposa, ikusi besterik ez dagoenez gero\nZorionak, lagun!! Gu ere bai hainbat urtez bizi izan ginen Bidebarrixetako 21ean “Banco de Sansebastián” gainean, Joxe eta Koxme Beistegi bai eta Koxme “zaharra” ere,gure aitaren nagusi eta adiskideak, auzokideak genituelarik, besteak beste.\nGero, 1959eko abuztuaren 19an, pena handiz, Eibartik Gasteiza joan behar izan genuen guztiok Olarizuko fabrika berrira. Agur Eibarko giro jator, ahantzezina eta mitiko hura!! Harrezkero, batzuetan bueltatu gara herrira, baina, Eibar hura galdu da betirako gure bihotzean izan ezik!!


Berreginen Museoa - Open House Bilbao\nHelbidea: San Francisco kalea, 14\nOrdutegia: Larunbata, 16:00-19:00 / Igandea, Itxita\nOhartu zara eliza neogotiko bat gizaldiko artelan onenak begiesteko leku ezin hobea dela\nBasterrak hiribilduan zeudenen artean kontzeptual eta formalki aldentzen zen tenplu neogotiko bat asmatu zuen. Elizaren eskema aldatu egiten da bertara sartu ahala. Lehenengo bi hormarteak arte Bizkaiko eliza-saloi erako eskema ohikoa jarraitzen du, gero espazio zirkular harrigarri batean eraldatzen da, kupula-argi zulo batek burutua. Bere kalitate formal, espazial eta estrukturala zalantza ezina da. Guzti horrek hiriko arkitektura neogotikoaren eredurik bikainenetariko baten aurrean kokatzen gaitu.\nTamalez, naiz eta eraikinaren aberastasun arkitektonikoa nabarmena izan, elizak ez zuen lortu auzoa eraberritzeko gaitasuna izatea Doña Casildak, eraikinaren aitzindariak, nahi zuen bezala XX. mende ia osoan zehar Bilbo Zaharreko ingurua hainbat arazo sozialen gune izaten jarraitu zuen, mendearen azken herenean, drogak medio areagotu zena.\nTestuinguru horretan, elizak sakratutasuna galdu zuen, utzikerian erori zen eta auzoko beste arazoetako bat bihurtu, ez soilik zuen aurri egoerarengatik, utzikeriak errazturiko barruko jarduera osasungaitzengatik baizik.\nEgoera honi aurre egiteko, Bilboko Udalak, Bilbo Zaharra, San Frantzisko eta Zabala Eraberritzeko bere Planaren baitan, eliza eraberritzea eta, honela, eliza zaharra Berreginen Museo bilakatzea erabakitzen du. Horretarako, Iñaki Aristondo arkitektoak hartu zuen eraikina erabilera berrira egokitzeko beharrez hornitzeko ardura. Era honetan, eraikin guztia eraberritzeaz eta egonkortzeaz gain, museoak zituen artelan guztiak erakusteko beharrezkoak ziren erakusketa espazioz hornitu zuten eraikina.\nLanak 2001ean hasi ziren fatxadaren garbiketarekin eta museoaren inaugurazioarekin bukatu 2006ko azaroaren 21ean. Era honetan, Berreginen Museoak bere historiako hirugarren garaiari hasiera eman zion.\nBilboko museo mitiko honen hazia 1916an erein zen hiribilduko sektore batzuek hirian hainbat museo erakunde sortzeko beharra azaldu zutenean. Gogora ekarri behar dugu garai hartan Bilbon, Museo Etnografikoa (egungo Euskal Museoa) eta Arte Ederren Museoa zeudela, biak ala biak Open House Bilbao-ko eraikinen katalogoan aurki daitezkeenak.\nHurrengo pausua On Manuel Ramirez Escuderok eman zuen Euskal Kulturaren Batzarrari mozioa aurkeztu zionean Berreginen Museo bat sor zedin. Azkenean, 1930ean museoa errealitate bilakatu zen eta bere ateak zabaldu zituen Berastegiko Eskoletan, Albiako jardinen aurrean. Manuel Mª Smithek hartu zuen egokitze lanak egiteko ardura. Apurka udalak utzitako espazioa txiki gelditu zen museoan zeuden artelanen geroz eta kopuru handiagoa barnean hartzeko.\nMuseoaren eboluzio positiboa 1955ean eten zen Justizia Ministerio Frankistak Berastegiko Eskolak eraistea erabaki zuenean Epaitegi berri bat eraikitzeko. Erabakia are dramatikoagoa izan zen egoitzarako alternatibarik ez zegoenean behin eraiste lanak hasi zituztenean.\nUrte hartantxe udalak museoari behin-behineko egoitza berri bat eman zion San Frantziskoko Eskoletan. Honako honetan, egokitzapen lanak Hilario Imaz, udal arkitektoak eraman zituen. Egoitza hura ez zegoen ondo hornitua, espazioa ia herenera murrizteaz gain, eraikinaren egoera tamalgarria zelako oso, hezetasuna eta itoginak ohiko izateraino.\nMuseoak ateak itxi behar izan zituen eraikinean Auzo Etxe baten eraiki behar zurelako. Hori gutxi balitz, urtebete beranduago, bilduma osoa eraikinetik kanporatu eta lekualdatu behar izan zuten uholdeengatik.


40 urte eta gero 'Leok'k' berriro ere kontzertuan ikusi ahal izango dugu bihar | El Diario Vasco\n40 urte eta gero 'Leok'k' berriro ere kontzertuan ikusi ahal izango dugu bihar\n'Saemel' diska berria aurkeztuko du\nK. ARRIZABALAGA Viernes, 1 septiembre 2006, 02:00\nZESTOA. DV. Ia 40 urte eta gero rock musikaren oinarriak sendo dirauela erakutsiko du Leokk musika talde beteranoak, bihar gaueko 11:00etatik aurrera Zestoako plazan eskainiko duen kontzertuan.\nKontzertu honetan, grabatu berri duten Saemel diskoaren kantak aurkeztuko dizkigute. Diska hau 70ko hamarkadan oso ezagunak ziren ingeles jatorriko taldeen kantaz dago osatua ( Rolling stones, The doors, Deep purple, Eric Clapton, The Beatles, ) , baina abesti hauek euskarara itzuliak izan dira.\nBihar gaueko kontzertuan Leokk taldeko sei kideez gain Amalda abesbatzako Nerea Ugarte eta Idoia Azurmendi arituko dira koru gisa, Anjel Fernandez saxofoi lanetan eta Adrian Larrañaga perkusioa jotzen.\nKontzertu honetarako sarrera 6 euro kostatuko da baina esan behar da 12 urtetik beherakoek sarrera dohain dutela.\nLeokk musika taldeak Saharako emakumeei elkartasuna adierazteko eta ahal den neurrian laguntzeko asmoarekin ekin zion diska hau ateratzeko apustuari, eta beraien lanaz gain aipatzekoa da jende multzo zabal batek ekintza jator honetarako era batera edo bestera musutruk egin duen lan itzela.\nSaemel CDaren aurkezpena biharko kontzertuan egingo dutenez, CD hau ere bihartik aurrera erosi ahal izango da 'Wadna' Sahararen aldeko taldeko kideek plaza inguruan jarriko duten mahietan. Ondorengo egunetan herriko tabernetan edo eta Potxolo liburu dendan ere erosi ahal izango da CD hau. CD-a 12 euroko prezioa izango du. Gogorazi CDaren salmentak eta biharko kontzertuak ematen duen dirua mendebaldeko Saharako emakumeei laguntzeko izango dela bere osotasunean.


Aurrekontuen Administrazioak bere webguneak irisgarri egiteko konpromisoa hartu du gain irailaren 7ko 1112/2018 Errege Dekretuaren, sektore publikoko web guneen eta gailu mugikorretarako aplikazioen eskuragarritasunari buruzkoaren, arabera.\nBaliteke artxibo ofimatiko batzuek, PDF edo bestelako formatuetan, irisgarritasun-baldintza guztiak ez betetzea.\n2018ko urriaren 31n prestatu zen honako aitorpen hau.\nAitorpenaren azken berrikusketa: 2020ko uztailaren 28a.\nIrisgarritasun-aitorpena dagokien webguneek ezarritako baldintzak nolabait betetzen ez dituztela jakinaraztea.\nIrisgarritasuna hobetzeko beste edozein galdera edo iradokizun egitea..\nHarremanetarako datuak: C/ Mateo Inurria, 15 28071.- MADRID\nGainera, baztertuta dagoelako edo neurrigabeko kargaren ondorioz salbuetsita dagoelako erabilerraztasun-eskakizunak betetzen ez dituen informazioa eska dezakezu formatu irisgarrian, edo kexa bat aurkez dezakezu erabilerraztasun-eskakizunak bete ez direlako. burutzeko esteka informazio irisgarria jasotzeko eta kexak aurkezteko prozedura Irailaren 7ko 111/2018 Errege Dekretuaren 12.\neskuratzeko esteka Erreklamazio-prozedura ,Erabilerraztasunaren ardura hartzen duen Ministerioaren dagokion Unitatera zuzendu behar da edo, erreklamazioa Unitatearen egintzagatik aurkezten bada, hierarkian gainekoa denaren aurrean aurkeztu behar da.\n2020ko uztailaren 28a berrikusi zen azkeneko aldiz.\nAzken eguneratzearen data: 6/11/2020


FRAN RIVERA REAL UNIONEKO AZKEN FITXAKETA : KIROLETIK\n10 Urr, 2020 Irun, Futbola, Real Union, Segunda División B, Fran Rivera\nReal Unionek eta Fran Rivera jokalari cadiztarrak, denboraldi honetan honetan talde txuri-beltzarekin jokatzeko akordioa itxi dute. Etorkizun handia duen jokalaria da Rivera, 19 urte bete berri ditu eta Real Madrileko harrobian aritu da azken denboraldietan. Moha Ramosekin batera, Real Madrilgo harrobitik datorren bigarren jokalaria da Rivera, baina pasaden denboraldian, utzita 2.B mailako Las Rozas taldean aritu zen.\nReal Madrilekin kontratuta bukatuta iritsi da Irunera eta urte baterako sinatu du. Zelaiaren aurrealdean jokatzen duen jokalaria da, postu ezberdinetan jokatzeko gaitasuna du, beraz, Aitor Zulaikak sistema ezberdinak erabil dezake berarekin.\nAzken mugimendu honekin, Real Unionek 22 jokalarien fitxak bete ditu eta ez du fitxaketa gehiagorik egingo. Hala ere, atzo klubak jakinarazi zuen Ander Bardaji atezaina eta Oier Sarriegi eskuin hegalekoak, fitxarik gabe Real Unionen entrenamenduetara batuko zirela taldea aurkitzen duten arte.


Aurtengo Mintza Eguna ekainaren 3an Derion! - Mintzalaguna\nTopagunea Kategoria gabe 5 apirila, 2017 0 Comment\nEkainaren 3an Derio izango da Euskal Herriko mintzalagun, mintzakide, berbalagunon Topagune. Lagunartean euskaraz hitz egin eta ondo pasatzeko sekulako plana ari dira prestatzen: Hamaiketakoa, triki-dantza poteoa, bisita gidatua, kalejira, bazkaria… Maiatzaren 29a baino lehen eman behar da izena, www.mintzalaguna.eus atarian, edo zuen herriko dinamizatzailearen bidez. Urtero bezala, egun osoko festa izango denez, autobusak antolatuko ditugu Deriora joateko. Aurrerago emango dizuegu egitarauaren eta autobusen ibilbidearen berri!\nAurtengo berrikuntza tentagarriena da, bazkalostean kantuan eginaz giroa gori-gori jartzeko! Euskarazko kanta oso ezagunak dira abestuko ditugunak, betikoak, ziur asko gehienak jakingo dituzue. Kantutegia www.mintzalaguna.eus atarian jarri dugu eskura, bertatik jaitsi ahal dezazuen… eta ekainaren 3an Taberna ibiltarian, taldean abesteko zuen gustukoena aukeratu dezazuen! Kantutegia deskargatu dezakezue ere hemen.\n2016eko Atarrabiako Mintza Egunaz gogoratzen al zarete? Argazkiak ikusi nahi? egin klik hemen!\n← “Txorierriri bira” mendi ibilaldia izango da apirilaren 8an\nMintza Eguna 2017: egitaraua eta bazkarirako lau menuak →


Peer-to-Peer sare aurreratua\n01 / 03 / 2021 1 min irakurri\nAurreratua parekoak sareko lankidetzan aritzeko, is konfiguratzeko erabiltzen diren protokolo multzoa programa komunikazioa programatzeko, IBMren SNA barruan Sarea. APPNn, ordenagailu taldearen artean, batek funtzionatzen du sare kontrolatzailea, beste ordenagailuetako programa parekideak sarearen bidez elkarren artean komunikatu ahal izateko routing.\nAPPNren abantaila handienetako bat da sareko kontrola banatzen denez, terminalen hutsegiteak isolatu daitezkeela, sistema hierarkiko batean egin ezin duzun zerbait. APPNren malgutasunak ere ahalbidetzen du it sareko topologia motaren barruan erabiltzeko.\nAPPN-k gehienetan Programa-Programako Komunikazio Aurreratua (APPC) softwarearekin funtzionatzen du, programek elkarren artean bi interfaze bidez nola komunikatuko diren agintzen duena: batetik, egindako eskaerei erantzuten diena. aplikazioa komunikatu nahi duten programak eta informazioa komunikazio hardwareekin trukatzen dutenak.


Gaur azken eguna Kursaal Eskurako autobusean izena emateko | El Diario Vasco\nCosta UrolaGaur azken eguna Kursaal Eskurako autobusean izena emateko\nGaur azken eguna Kursaal Eskurako autobusean izena emateko\nViktoria Mullova biolinarekin.\nDonostian Bemberger Symphoniker orkestra sinfonikoa entzutera joateko hilaren 9an\nDV GETARIA. Viernes, 3 noviembre 2017, 08:48\nKursaal Eskura da Kursaal Eszena eta Gipuzkoako udal ezberdinen elkarlanari esker sortu den egitasmoaren izena. Proiektu honek, Kursaal Zentroak antolatzen dituen kontzertu eta ikuskizun ezberdinak interesa duten lagunen eskura jartzea du helburu eta, hori lortzeko, doako autobus zerbitzua eskaintzen da.\nGipuzkoako udalerri ezberdinetatik atera eta, behin Kursaaleko kontzertu/ikuskizuna amaitutakoan berriz ere jatorrizko herrietara itzultzen den autobusa hain zuzen ere.\nDonostiara gerturatzeko hurrengo aukera, azaroaren 9an izango da, Bamberger Symphoniker en-tzutera joateko. Interesdunek Kursaal Elkarguneko web orria bitarteko dela erosi beharko dute kon-tzerturako sarrera, webgune honetan www.sarrerak.kursaal.eus. Behin sarrera erosita, interesdunek euren autobuseko tokia erreserbatu beharko dute, Getarian, info@getariaturismo.eus posta elektronikoaren bidez edo 943 140 957 telefono zenbakira deituta eta azken eguna gaur izango da hori egiteko.\nBabieratik etorriko dira Donostiara Bemberger Symphoniker orkestra sinfonikoko partaidean Jakun Hrusa zuzendariaren esanetara. Eurekin arituko da baita Viktoria Mullova errusiarra biolinarekin.


“Zu iraintzen jarraituko dut, negarrez hasi eta platerak garbitzera zoazen arte” | Arbitroen Sindikatua | EIBZko liburutegia\n“Zu iraintzen jarraituko dut, negarrez hasi eta platerak garbitzera zoazen arte” | Arbitroen Sindikatua\n2015/11/19 -n liburutegia-kargitaratuta\nJon Torner Zabala / 2015-11-18 / 413 hitz\nAinhoa Azurmendiren (@AinhoaAtxur) txioak jarri gaitu Espainiako 2. B-ko eta maila baxuagoetako arbitroak biltzen dituen Sindikatuaren arrastoan. Asteburu oro jasaten dituzten erasoak salatu eta neurriak har daitezen lortzea da kolektiboaren helburu nagusia. Gertaera isolatuak ez direla erakutsi aldera, indarkeria kasu ahalik eta gehienak blogean jasotzen dituzte, arbitroek idatzitako aktetan oinarrituta.\nEmakumezko epaile eta arbitro-laguntzaileek sufritzen duten indarkeria matxistaz hainbatetan idatzi dute blogean. Azurmendik hizpide duen kasua, esaterako, horietako bat da. Sevillako futbol zelai batean gertatutakoa halaxe jaso du arbitroak aktan:\n“Zale bat termino hauetan zuzendu zitzaion nire laguntzaileari: ‘Arbitratzeaz ideiarik ere ez duzu. Zoaz etxera harrikoa egitera, hori baita egin beharko zenukeena (…) Idatzi ezazu Molares klubeko presidentea zu iraintzen ari dela. Hala jarraituko dut negarrez hasi eta platerak garbitzera zoazen arte’. Partida ez zen eten, fisikoki arriskurik jasaten ez genuelakoan”.\nArbitroen Sindikatuak beste zenbait kasu gogorarazi ditu –Andaluzian gertatuak gehienak–, agerian uzteko halakoen aurrean sekula ez dela neurririk hartzen:\n“Eskuan har ditzakezun makila bakarrak erratzak eta zakilak dira”.\n“Zoaz etxera garbiketa egitera eta ezkondu zaitez”.\n“Zakilak jateko besterik ez duzu balio”.\n“Zoaz ontziak garbitzera zure ama putarekin”.\n14 urteko neska batek arbitratzeari utzi dio.\n6.000 euro eta 2 urteko isuna irainka aritu zen zaleari.\nSoilik azken kasu horretan jarri zen isuna, Estatu mailako txapelketa izanik –3. mailatik aurrerakoa–Indarkeriaren Aurkako Batzordea tartean sartu zelako. Gainerakoetan, Espainiako zein lekuan lekuko federazioek ez zuten deus egin.\n14 urteko neskari gertatutakoak erakarri du gure arreta. Zaira Mora, 14 urteko Asturiasko neska bat, 10-11 urteko alebinen partida bat arbitratzen ari zen, aita batek –beste behin ere– iraindu egin zuenean: “Ez duzu arbitratzeko balio; bai, ordea, etxe horretan [zonaldeko putetxe batean] lan egiteko”. COPE irratiak egindako elkarrizketan kontatu zituen jasaten zituenak: “Futbola gustuko dut, eta arbitro egin nintzen futbolari beste ikuspegi batetik begiratu nahi niolako. Partida batzuetan izugarri disfrutatzen nuen, baina besteetan ez, irain ugari entzun behar izaten nuelako, ez jokalarien aldetik, gurasoengandik baizik (…) Futbol zelaitik negarrez atera nintzen, oihu egin zidan aitak, irri ironikoa aurpegian, txalo egin eta oso ongi arbitratu nuela esaten zidan bitartean”.\nEta orain, nola esan neska horri arbitratzeari ez lagatzeko, gustuko duen horretan aritzeak merezi duela, puta zakil astakirtenak jasan beharko dituen arren? Nola azaldu halakoen aurrean federazioek-eta apenas eskainiko diotela babesik?\nEz dakit gure zelaietan halakoak entzuten ote diren. Badira urteak futbol partidarik ikusi ez dudala. Ziur naiz, dena den, heziketa dosi potoloa beharko dutela inguruko guraso zenbaitek ere. Eta ziur naiz erakundeen partetik lan handiagoa egin beharko litzatekeela. Oker egotea gustatuko litzaidake, baina…\nGurasoen jardun lotsagarriaz gehiago:\nGuraso ipurterreentzat komikia, futbol zelaietan azaltzen duten jarrera zuzentzeko.\nKategoria Argia astekaria, D eredua, DBH 3. eta 4. mailak, Etika eta Filosofia, Euskara, Gorputz Hezkuntza, Kirola, Tutoretza, etiketak Ainhoa Azurmendi, Emakume arbitroak, Feminismoa, Irainak, Jon Torner Zabala, Zaira Mora by liburutegia. Gorde lotura.


Argazki kamera ondo ezagutzeko ikastaroa antolatu du Loramendik - Aretxabaleta - Goiena.eus\nArgazki kamera ondo ezagutzeko ikastaroa antolatu du Loramendik\nMirari Altube 2014-10-31 15:56\nArgazkilaritzaren gaineko ikastaroa antolatu du Loramendi elkarteak Udalaren laguntzarekin, argazki kamera automatikoan jarri barik argazkiak ateratzen ikasteko. Aparteko irakasleak gidatuko du Ekaitz Filarmendi argazkilari aretxabaletarrak eta lau saio izango dira.\nIkastaroak lau saio izango ditu, martitzenetan laurak: azaroak 4 eta 18, eta abenduak 2 eta 16. Udaletxe zaharrean elkartuko dira, 18:30etik 20:00etara. Izena aurrez eman behar da Loramendira jota; hona bideak: 943-77 09 70 eta 685 75 67 29 eta loramendielkartea@gmail.com. Prezioa da 10 euro bazkideendako eta 12 euro gainerakoendako.\nManualean erabiltzen ikasi\nSei ordu iraungo duen ikastaroan hainbat gai landuko ditu Filarmendik: "Abiapuntua izango da kamera baten barruan zer gertatzen den ezagutzea. Horretarako kartoizko kaxekin egindako kamera pare bat gertatu ditut argia barrura sartzean zen gertatzen den ikusteko", azaldu du. Eta beste hainbat gairen artean honakoak landuko ditu: sentsibilitateak, hau da, isoak zelan aldatzen diren; eta abiadurak eta diafragmak erlazionatu. "Batez ere gai horiek landuko ditut kamera era manualean zelan erabili behar den ikas dezaten. Denbora izanez gero osagarrietan ere sartuko gara: tripodeen erabilera, filtroena…", argitu du Filarmendik, eta onartu denbora askorik ez dutela izango praktikak egiteko, baina igual "etxerako lanak" emango dizkiela: "Ikasitakoa praktikan jartzea komeni izatean da-eta".


Airearen kutsadura - Vikidia\nPekin hiria, kutsadurarik gabe eta kutsadurarekin.\nAirearen kutsadura gas toxikoak (karbono dioxidoa, adibidez) eta beste substantzia kaltegarri batzuk atmosferara botatzen direnean gertatzen da; horregatik, atmosferaren kutsaduraz ere hitz egiten da.\nAirearen kutsadura oso kaltegarria da izaki bizidunentzat eta ingurumenarentzat: gaixotasunak eragin ditzake, hala nola minbizia eta asma, eta euri azidoa ere eragin dezake. Euri kutsatu horrek lurzorua eta landare-espezieak kaltetzen ditu, eta ondorioz, baita landare horiez elikatzen diren izaki bizidun asko ere. Airearen kutsadura berotze globalaren arrazoietako bat ere izan daiteke, hau da, Lurraren batez besteko tenperatura etengabe igotzearen arrazoietako bat. Azkenik, airearen kutsadurak ozono-geruza deritzon atmosferaren zati bat kaltetzen du; ozono-geruza hori garrantzitsua da, Lurra Eguzkiaren erradiazio kaltegarrietatik babesten baitu.\nOsasunaren Mundu Erakundeak ohartarazi duenez, 2 milioi pertsona inguru hil daitezke atmosferaren kutsadurari lotutako arrazoiengatik. Atmosferaren kutsadura, beste kutsadura mota batzuk bezala, ohikoagoa da garatu gabeko herrialdeetan.\nZerk eragiten du airearen kutsadura?[aldatu | aldatu iturburu kodea]\nBatzuetan, airea arrazoi naturalengatik zikindu edo kutsa daiteke, adibidez, sumendien erupzioek edo sute handiek eragindako kearen ondorioz. Hala ere, gaur egungo munduan, atmosferaren kutsaduraren zatirik handiena giza jardueratik dator, eta zehazki, erregai fosilen erabileratik, alegia, ikatzetik, petroliotik eta gas naturaletik.\nFabrikek, zentral elektrikoek, garraio-ibilgailuek eta eraikinetako berokuntza-sistemek erregai horiek erretzen dituzte energia lortzeko. Erregai fosilak erretzean, partikula solidoak aska ditzake airera, esaterako errautsa eta kedarra, baita gas kaltegarriak ere. Hirietako aireak zikina dirudienean, kutsadura mota honen erruz izaten da.\nBasogabetzeak edo basoen galerak ere eragiten du airearen kutsadura. Basoek karbono dioxidoa (gas kaltegarria) kontsumitu eta oxigenoa sortzen dute, izaki bizidun guztientzat ezinbestekoa dena. Horregatik, basoen zati handiak erre edo moztean, gas kaltegarri gutxiago xurgatu eta oxigeno gutxiago sortuko dute, eta kutsadura handiagoa izango da.